Diforc'hioù etre adstummoù "Horus" - Wikipedia\nDiforc'hioù etre adstummoù "Horus"\nStumm eus an 3 Meu 2007 da 10:04\n1 393 okted ouzhpennet , 14 vloaz zo\nStumm eus an 3 Meu 2007 da 09:06 (kemmañ)\n(→Horus ha Seth)\nStumm eus an 3 Meu 2007 da 10:04 (kemmañ) (dizober)\nHorus eo anv gresianek unan eus koshañ doue an Henegipt, an doue falc'hun ''ḥr''. E anv a dalvez moarvat "An hini zo a-us" pe "An hini a zo pell".\nMarteze a-walc'h e veze azeulet Horus adalek ar Ragistor. Ar roll rouanez a gaver war [[papirus]] Turin a ra warlerc'hidi Horus eus ar rouanez a renas Bro-Egipt goude ren an doueed. Kavout a reer dija ar falc'hun sakr war bladenn [[Narmer]], e deroù ar prantad istorel, hag adalek neuze e vo atav liammet ouzh rouanez an Henegipt.\n===Horus ha Seth===\n[[skeudenn:Egypte louvre 067 triade.jpg|thumb|230px| Ispilhenn gant anv ar roue Osorkon II. Tiegezh an doue Osiris : Horus hag Isis. Aour, maen-pers ha gwer ruz, 874-850 kent J.-K.(Mirdi al Louvres)]]\nTiegezh an doue Osiris : Horus hag Isis. Aour, maen-pers ha gwer ruz, 874-850 kent J.-K.(Mirdi al Louvres)]]\n[[image:Edfu Horus.jpg|thumb|350pcx|Delwenn eus Horus e kreisteiz templ [[Edfou]]]]\nGoude marv [[Osiris]] hag e zilec'h d'ar bed dindanzouar e oa bet maget e vab Horus gant e vamm [[Isis]], e surentez e geunioù an delta. Pa oa deuet d'e vent e klaskas adkemer kurunenn e dad digant [[Seth]] en doa dalc'het anezhi dre nerzh.\nNeubeut amzer goude-se, Horus zo dizoloet kousket en un oaziz gant e eontr a ziframm e zaoulagad digantañ ha e lez da vervel er gouelec'h. Degouezhout a ra [[Hator]] gantañ hag e pare an doue yaouank o fennañ laezh ur c'hazelenn war e c'houlioù.\nErru skuizh gant o drougoberoù e c'houlenn Re digante en em glevet diouzhtu. Ijinañ a ra Seth un dro-widre evit trec'hiñ e niz memes tra met mont a ra e denn er c'hleuz. dic'hoanaget an tamm anezhañ e c'houlenn neuze ouzh an [[Navad]] Bras ma vint barnet diwar disoc'h anun duvel : Pep hini a savo ul lestr maen hag e vo ur redadeg war an Nil. Mont a raio kurun Egipt gant an trec'hour. Asantiñ a ra Horus diouzhtu.\nSevel a reas Seth e vazh ha skeiñ gant krec'h ur menez. Neuze e savas ur pezh bag maen solut hag e stlejas anezhañ betek ar stêr. Edo bag Horus war an dour dija rak an doue yaouank en doa savet ur vag gant prenn pin, e kuzh, ha goloet anezhañ gant plastr evit reiñ neuz ar maen dezhañ. Pa glaskas Seth lakaat e vag war an dour e oueledas betek deun an [[Nil]] hag an Nevad Bras ha c'hoarzhin. Setu Seth ha lammat en dour hag o kemer stumm un dourvarc'h adarre hag eñ mont da vag horus. Dispenn a reas anezhañ hag ar vag a yeas da zeun an dour ivez. Hag Horus krog en ur speg ha mont da Seth met urzhiañ a reas an Navad Bras chom a-sav.\nPevar-ugent vloaz eo padet ar prosez a glemmas Horus, lavaret zo bet e oa ar gwir ganin bewech ha n'eo ket echu. Goulenn a reas [[Re]] petra ober gant ar re all. Neuze, [[Geb]], aotrou an doueed, a vodas an [[navad]] en-dro dezhañ hag e roas e varnedigezh diwar-benn tabut an daou zoue. Eus Seth e reas roue Egipt izel hag eus Horus roue Egipt uhel.\nPevar-ugent vloaz eo padet ar prosez a glemmas Horus\nOsiris a oa chomet mut betek-henn a c'hourdrouz neuze miret ouzh ar plant hag ouzh an trevadoù a greskiñ ma ne zoujer ouzh gwirioù e vab. Spontet an tamm anezhe, an doue a ro kurunenn Egipt da Horus.\n[[Image:Sharpe Horus.jpg|142px|thumb|right|Représentation d'Horus [[hiéracocéphale]]]]\n[[Billede:Egypte louvre 031.jpg|thumb|150px|Horus med falkehoved]]\n[[immagine:Egypt.Edfu.Temple.01.jpg|right|200px|thumb|Statua di Horo. Tempio di [[Edfu]], [[Egitto]] ]]\nimmagine:Abu Simbel, Ramesses Temple, chamber decoration, Egypt, Oct 2004.jpg|Tempio di [[Abu Simbel]]\nimmagine:Egypte louvre 031.jpg|Museo del Louvre\nimmagine:Egypte louvre 062 offrande.jpg|Museo del Louvre\nimmagine:Egypte louvre 024b.jpg|Museo del Louvre\nimmagine:Egypte louvre 067 triade.jpg|Museo del Louvre\nimmagine:Seth horus.jpg|Tempio di Abu Simbel\n[[Immagine:Egypte louvre 290.jpg|left|150px|thumb|Serekh di [[Djer]]. [[Parigi]], [[Museo del Louvre]] ]]\n[[Immagine:Harpocrates_gulb_082006.JPG|thumb|right|150px|Statuetta in argento, risalente alla [[dinastia Tolemaica]], rappresentante Arpocrate]]\nAdtapet diwar « https://br.wikipedia.org/wiki/Dibar:MobileDiff/129685 »


Ar gwini e breizh | Becedia\nGwiniegi zo bet abaoe pell zo hag a-wel d’an holl, war douaroù ledenez Rewiz ha hini Gwenrann, war-dro Redon, war ribloù aber ar Renk, hag e lec’h-all c’hoazh, nemet gwech ha gwech-all hepken hag en ur mod dibad. Koulskoude pa vez anv eus Breizh ez eo ar chistr a zeu da soñj d’an dud kerkent. Ar gwin ivez sur, nebeutoc’h avat, ha dreist-holl pa vez kaoz eus kleñved ar boeson e Breizh. E vije bet gwini e Breizh, kement-se a vez kavet iskis hag amzere alies, nemet e Bro-Naoned ma ’z int chomet stank betek an deiz hiziv.\nE bro ar Renk\nE bro ar Renk, norshañ gwinieg zo bet biskoazh e Breizh, ne gaver ken a veneg eus gounit gwini adalek an XVIIIvet kantved. Sur a-walc’h e oa bet gwiniegi eno abaoe ar Grennamzer uhel, padal ez eo diwar an XIvet kantved ez int bet testeniekaet da vat en dielloù kozh, war-dro Dinan, en daou du d’ar stêr Renk betek ar mor, hag e Pou-Alet en e bezh. N’eo ket gwall sklaer tra-penn da betra e oant aet da get. Bezañ zo da grediñ avat ez eo an emporzhiañ gwin eus broioù Pariz, Bourdel ha Poatev, a oa gwelloc’h eget gwin ar vro, an hini a voe kaoz.\nWar-dro ar Mor-Bihan\nE ledenez Rewiz ivez n’haller ket lakaat deiziad pe bloaziad resis war donedigezh ar gwini ; daoust ha dre berzh Sant Gweltaz e vije bet kaset di e mod pe vod ? Kenkoulz all ! Gwini a raer anv anezho en testenioù adal deroù an XVIvet kantved, ha gounezet e vint eno betek ar bloaz 1993, ma vo disklêriet an diwezhañ mendem ofisiel el ledenez. E fin an XIXvet kantved an hini e oa bet ar winieg en he barr, pa oa troet an dud d’ober kentoc’h gwin-ardant brudet bras ha priziet, evel « lagout Rewiz » paneveken. Ar cheñchamant-se a oa bet gallet ober peogwir e oa bet peurzisgwriet gwiniegi Cognac diwar-lerc’h ar filoksera, nemet e oa deuet ar c’hwenn-gwini da hadañ o reuz e gwiniegi Rewiz ivez da c’houde (1903). Pa oa bet klasket adsevel ar re-nes war-lerc’h ar Brezel Pevarzek e oant chomet dister, anezho plant hiron a oa tonket dezho bezañ tennet holl diwezhatoc’h.\nTraoñienn ar Gwilen izel\nE Redon e oa chomet ar gwini e-touez trevadoù ar vro betek 1950, neoazh e deroù an XIXvet endeo ne ’z ae ket ar winieg eno gwall bell en tu-hont da 300 hektar. Redon, porzh mor ha rak-porzh da Roazhon, sed aze sur a-walc’h hag a zo bet perzhioù enep ar gounit gwini er vro-se, dre ma veze laosket gwin arallvro (eus Bourdel pa vo lavaret) da zont tre, hag eñ gwelloc’h eget gwin ar vro. Moarvat n’eo ket gaou soñjal e voe menec’h abati Sant-Salver (832) ar c’hentañ gwiniourien er vro-se, daoust ma ’z eus meneg dreist-holl e levr-dielloù an abati eus gwiniegoù pell ac’haleno, e ledenez Gwenrann pe e Bro-Raez.\nPelloc’h war-zu ar c’hreisteiz, e ledenez Gwenrann, ez eus bet gwiniegi abaoe ar Grennamzer. Gwin ar vro, koulz ha hini Bourdel degaset di gant batimantoù Gwenranniz, a vage ur c’henwerzh spletus, gant Bro-Saoz dreist-holl. Gwinieg ar vro-se a oa a hed-da-hed krap ar menez a-us bae an Treizh, penn-da-benn eus Penc’herieg d’ar Baol. Uhelennoù troet war-zu ar mervent, tachennoù war ziribin, sed aze perzhioù diouzh ar gwellañ evit gounit gwini en ur vro ken tost da harzoù norshañ ar plant-se, ma teu peurazv ar rezin dre gras kaer an hin nemetken. Lod klozioù (Kongor, Kloz Rignag) a oa bet tapet brud vat ganto dre ar c’horn-bro. Er bloaz 831 e kaver ar c’hoshañ meneg eus ur winieg bennak : un dachennad e Penc’herieg an hini eo, a oa abati Sant-Salver Redon perc’henn warni. War-dro 20 000 hektolitr a win a veze produet er c’horn-bro e fin ar Grennamzer. Plant gwini a orin eus Anjev - pineau an Aunis - a oa bet degaset da brioldi Skoubleg gant beneadiz abati Saint-Florent-le-Vieil. Gouennadoù gwini lies a oa er winieg-se, disheñvel diouzh ar gouennadoù boas, er c’hontrol d’ar gwiniegi all a zo bet e Breizh. Hag un efed e vefe eus an digor war ar mor ? Marteze. Aet e oa gwinieg Gwenrann da get avat, evel hec’h amezeien e Rewiz hag e Redon, war-dro fin an XXvet kantved, distrujet ma oa bet gant ar filoksera e-tro 1890 hag adsavet gant plant hiron ha ne vezent ket imboudet. Tamm-ha-tamm e oa bet berzet ar gounid hag an implij eus ar re-se.\nHe ment (war-dro 17 000 ha) an hini a lak kemm etre gwinieg Bro-Naoned hag ar re all meneget betek-hen, hag ar vrasentez-se zo kaoz ma ’z eo manet betek an deiz hiziv. A-benn bremañ ez eo gwin fin (AOK) a ya d’ober ouzhpenn an hanter eus ar gwin a vez produet eno, hag o sevel o c’hein en-dro emañ tud ar winieg-se goude meur a vloavezhiad diaes evit ar gwerzh. Adalek dibenn ar XVIvet kantved ha betek an Dispac’h e oa bet homañ ur winieg evit ar gwinardant, dindan wini gros-plant ar braz anezhi. A-raok ma teufe ar filoksera d’ober e reuz (1884) e oa bet produet neuze diwar ar winieg-se gwin-mañjer da vezañ evet war ar pemdeiz gant tud ar biojoù hag un tammig larkoc’h, penn-da-benn d’an arvor e Su Breizh hag e Norzh ar Vañde. Diwar ar bloazioù 1920 e voed krog d’ober muskadig ha gwinoù all a galite, ur c’halite hag a voe anzavet kerkent ha 1936 pa voe deroet un AOK d’ar muskadigoù. E 2011 e voe embannet an dekredoù diwar-benn ar c’hentañ anvadurioù dre gumunioù : « Clisson, Gorges, Le Pallet » ; un hanter zousen anezho a voe embannet war-lerc’h, ha kadarnet e-giz-se an 3de live a galite, ul live hag a dlefe muioc’h a brenerien bezañ sachet gantañ avat.\nE kement broig zo bet meneget amañ e chom hiziv c’hoazh roudoù eus ar gwini e-barzh anvioù-lec’h ar c’hêriadennoù pe re an dachennaoueg, ha pa vije aet ar gwiniegi da netra abaoe.\nGwiniegoù zo a vez tiekaet gant tud ambisionet da vat d’ober gwin a galite, ha gwiniegourien zo en em denn gant gwinoù enorapl ha kalz gwelloc’h evit se zoken, ken ez eus bet souezhet meur a vlazataer kustumet.\nDaoust ha plantet e vo gwini en-dro e Breizh ? N’eo ket dibosubl, ha gwir eo dija en ur mod, dre berzh ar gwiniegi, meur a zegad anezho, bet savet kentoc’h evit ar glad abaoe ugent vloaz. Hep tamm spered marc’hadour enno, ez eo ar gwiniegi-se gwir liammoù sokial, e kement karter hag e kement kêriadenn ma ’z int bet plantet, peogwir e labour an dud war o zro a-stroll, ha fest ganto da heul, da goulz ar vendem dreist-holl.


Jardin Georges Delaselle a zo ul liorzh ar broioù tomm lec'hiet war enez Vaz e Penn ar Bed. Digoret eo d'an dud o defe c'hoant e weladenniñ.\nKrouet eo bet al liorzh etre 1898 ha 1918 gant ar parizian Georges Albert Delaselle (1861-1944), hag en doa prenet douaroù kement e plije dezhañ an enezenn. Graet en deus war dro furchadegoù war enezenn Vaz. Un dastumad vrav a blant eus ar broioù tomm en deus savet war al lec'h. Met e 1937 e rankas gwerzhañ e zouaroù. Adaozet e vo an dachenn e 1957 evit dont da vezañ ur c'hamp vakañsiñ. E-pad tregont vloaz ne vo ket graet war-dro al liorzh. E 1987 eo bet adprenet hag eo bet kroget, gant tud a volontez vat, al labour da lakaat anezhañ en ur stad vat en-dro. Ne vo nemet e 1991 e c'hello kregiñ ur gwir labour efedus hag arc'hantaet pa vo roet ar priz "Chef d’œuvre en péril" d'al liorzh.\nAn aozadurioù hep pal arc'hantel Conservatoire de l'Espace Littoral et des Rivages Lacustres o deus kroget e 1997 da verañ al liorzh.\nHiziv an deiz eo muioc'h eget 2.000 spesad plant, rummadoù gwez palm pe fleur pik. An div drederenn a zo o tont eus an hantervoul su, eus Chili, Afrika ar Su, Aostralia pe c'hoazh Zeland-Nevez. El liorzh e chom ivez dek bez eus oadvezh an Arem.\nLiammoù ha Levrlennadurezh[kemmañ | kemmañ ar vammenn]\nDenis Clavreul, Le jardin de l'île de Batz: Histoire illustrée du jardin exotique de Batz créé par Georges Delaselle, Paris : Gallimard, 2008. ISBN 9782742420216.\nParcs et Jardins degemer (Gallrg)\nConservatoire des Jardins et Paysages degemer (Galleg)\nGralon.net degemer (Galleg)\nAdtapet diwar « https://br.wikipedia.org/w/index.php?title=Jardin_Georges_Delaselle&oldid=1693016 »\nKemmoù diwezhañ degaset d'ar bajenn-mañ d'an 9 Meu 2016, da 20:45.


Frazenn - Wikipedia\nEr yezhoniezh e vez implijet an termen frazenn (eus ar henc'hresianeg phrásis [φράσις] « komzidigezh, distilh » ; e saozneg : sentence) evit komz eus un unanenn yezh, pe lavar, ennañ peurliesañ ur verb termen (saoz. finite verb).\nEn ur frazenn glok eeun e kaver ur rener, peurliesañ un anv-kadarn pe ur ger anvheñvel, mui ur prezegad, peurliesañ ur verb pe ur ger verbheñvel. Gant ar yezhoù amrenererel e c'heller sevel frazennoù hep rener ebet avat.\nTammoù frazennoù diglok enne un elfenn bennañ nemetañ a reer rannfrazennoù (pe sintagmoù ; saoz. phrase) anezhe, da skouer ur rannfrazenn verb enni ur verb da elfenn bennañ hag a c'hell talvezout da brezegad ur frazenn glok pe ur rannfrazenn anv, enni un anv-kadarn da elfenn bennañ hag a c'hellfe talvezout da rener ur frazenn glok.\nBez' e c'heller rummata ar frazennoù hervez o framm pe hervez o fal :\nRummadur hervez ar framm\nSetu unan eus an doareoù hengounel da rummata an doareoù frazenn disheñvel hervez an niver a bennlavarennoù hag islavarennoù enne hag al liammoù etre pep lodenn eus ar frazenn :\nFrazenn eeun (saoz. simple sentence) :\nenni ur bennlavarenn hep islavarenn ebet ;\nFrazenn liesrann (saoz. compound sentence) :\nenni meur a bennlavarenn liammet an eil ouzh eben gant stagelloù ha/pe poentadur ;\nFrazenn gevrennek (saoz. complex sentence) :\nenni ur bennlavarenn mui un islavarenn d'an nebeutañ\nFrazenn gevrennek liesrann (saoz. complex-compound sentence) : enni meur a bennlavarenn liammet unan anezhe d'an nebeutañ ouzh un islavarenn.\nRummadur hervez ar pal\nAn holl doareoù frazennoù pennañ-mañ a c'hell bezañ er stumm nac'hañ pe er stumm kadarnaat :\nFrazenn disklêriañ :\nan doare frazenn implijet an aliesañ, da skouer :\nMont a ran d'ar gêr\nN'in ket d'ar skol\nimplijet evit sevel goulennoù peurliesañ pe c'hoazh goulennoù emrespont (saoz. rhetorical question), da skouer :\nPet den 'zo ez klas ?\nHa goût a rez piv a oa deuet ?\nN'out ket sot, geo ?\nFrazenn estlammañ :\nimplijet evit sevel estlamadennoù, da skouer :\nNag a dud sot ez eus dre amañ !\nN'eo ket penn-sot an tamm anezhañ 'ta !\nFrazenn gourc'hemenn :\nimplijet evit reiñ un urzh pe evit kinnig da unan bennak ober un dra, da skouer :\nKae d'ar gêr\nArabat mont re vuan\nNa lennit ket an dra-se\nFrazennoù reizh hag amreizh\nA-hendall e reer un diforc'h ivez etre frazennoù reizh (saoz. major sentence pe major sentence) diouzh un tu, enne ur rener hag ur prezegad diouzh un tu ha frazennoù amreizh (saoz. irregular sentence pe minor sentence) diouzh an tu all hervez ma vez enne ur rener hag ur prezegad sklaer pe get.\nAdtapet diwar « https://br.wikipedia.org/w/index.php?title=Frazenn&oldid=1900194 »\nKemmoù diwezhañ degaset d'ar bajenn-mañ d'an 12 Ebr 2021, da 03:28.


Bretoned Bro Bariz - Histoire - Piv a oa Yann-Vari Perrot? Qui était Yann-Vari Perrot\nPiv a oa Yann-Vari Perrot? Qui était Yann-Vari Perrot\nHistoire - Piv a oa Yann-Vari Perrot? Qui était Yann-Vari Perrot\nHanter-kant vloaz zo, e miz Kerzu 1943, e varve Yann-Vari Perrot, person Skrignag. Un den mat e oa met bez e oa unan eus ar veleien-se a gustume bezañ mestr war o farrez. Labouret en doa e-pad e vuhez evit ar brezhoneg. Rener ar gazetenn Feiz ha Breiz e oa ha krouer ar Bleun Brug. Brudet eo abalamour da se. Brudet eo ivez abalamour ma voe lazhet gant ur stourmer eus ar strouezheg. Kalz a zo bet lavaret ha skrivet diwar-benn an darvoud-se rak displann e chom abegou al lazhadenn.\nIl y a cinquante ans, en décembre 1943, mourrait Yann-Vari Perrot, recteur de Scrignac. C'était un homme bon mais aussi un de ces prêtres habitués à être les maîtres de leur paroisse. Il a travaill6 pendant toute sa vie pour la langue bretonne. Il fut le directeur de la revue Feiz ha Breiz et le créateur du Bleun Brug. Il doit sa renommé à ce travail. Son nom est connu aussi parce qu'il fut assassiné par un combattant du maquis. On a beaucoup dit et écrit sur cet événement car les raisons de cet assassinat n'ont pas encore été éclaircies.\n1877- E Plouarzhel emañ tud Yann-Vari Perrot o chom. Labourerien-douar int. Eizh miz eo ar bugel pa varv e vamm. Ur c'hoar d'e vamm-gozh a sav anezhañ.\nD'e 11 vloaz ez a Yann-Vari d'ar skol da Wengamp: C'hoant en deus mont da veleg. Ober a ra e studiou e kloerdi bihan ar Pont hag e kloerdi bras Kemper.\nBeleget eo e 1903.\nKure eo e Sant-Nouga e-pad dek vloaz, betek miz Meuizh 1914. Anvet eo neuze e Sant-Tegoneg met e miz Eost e kuita e barrez nevez evit mont d'ar brezel.\nKravazhataer eo da gentañ ha sekretour ur bredvezeg goude. E miz Genver 1919 e tistro da Sant-Tegoneg gant ar Groaz a Vrezel. Bloaz goude eo anvet e Plougernev, e-lec'h e chom dek vloaz.\nE 1930 eo anvet da berson. Kaset eo da Skrignag. Mervel a ra eno e 1943.\nPa erru Yann-Vari e Gwengamp e lavar e eontr dezhan: "Difennet eo komz brezhoneg er skltaj! " Sentin a ra ar c'hrennard met kavout a ra eo direizh al lezenn.\nAdkavout a ra ar yezh er c'hloerdi. Beleien Breizh-Izel o devez ezhomm eus ar brezhoneg bemdez. Kenteliou brezhoneg a vez roet er c'hloerdiou.\nYann-Vari Perrot a studi ar brezhoneg.\nBodañ a ra ivez ar gloer kar-o-yezh e Kenvreuriezh Ar Brezhoneg.\nE Sant-Nouga e labour kalz ar c'hure yaouank evit ar brezhoneg\nE 1911 e sav un embannadur nevez eus Buhez ar Sent.\nEr c'hloerdi e skrive pennadou evit ar gazetenn vrezhonek Feiz ha Breiz. E 1911 e teu da vezañ rener ar gazetenn hag ober a ra war he zro betek e varv.\nBep miz e embann Feiz ha Breiz keleier, pennadou diwar-benn istor Breizh, kontadennou ha kanaouennou. Lennet e vez e 10 000 tiegezh e Leon hag e Kernev.\nEzhomm o deus ar vrezhonegerien a ziduamantou brezhonek.\nSevel a ra Yann-Vari Perrot ur strollad c'hoariva: Paotred Sant-Nouga. Skrivañ a ra pezhioh-c'hoari evitañ.\nE kement parrez ma vo anvet e savo strolladou c'hoariva: Paotred Sant-Tegoneg, Paotred Mikael an Nobletz, Paotred Skrignag. Merc'hed a zo er strolladou-se, un dra nevez eo.\nDa heul un abadenn gant Paotred Sant-Nouga e Kastell Keryann e sav Yann-Vari Perrot hag un nebeut pennou bras ur gevarzhe nevez: ar Bleun-Brug.\nDifenn spered Breizh eo pal ar Bleun Brug Bep bloaz e vez goueliou bras en ur barrez: Un doare eisteddfod eo gant oferenn ha gousperou, prezegennou kan ha c'hoariva ha... tud a-viliadou o tont eus Breizh-Izel a-bezh.\nUn amzer gaer eo ar Belle Epoque evit sevenadur Breizh.\nTheodore Botrel hag Anatole Ar Bras a zo e-kreiz o brud. Skrivagnerien ampart a labour e brezhoneg: Fransez Vallee, Erwan Ar Moal, Job Ar Bayon, Yann-Ber Kalloc'h, Ivon Krog, Tangi Malmanche...\nAl lezennou a-enep an iliz a lak ar veleien da embann levriou ha kazetennou. Skrivet int en ur brezhoneg kempenn ha n'eo ket e "brezhoneg beleg".\nUr vroad eo Breizh evit an holl dud-se met n'int ket broadelourien. Kredin a reont e ranker rmirout sevenadur ar vro.\nAr gatoliked o deus un abeg mat evit difenn ar brezhoneg. An doareou-bevañ nevez, ha digristen, a zeu gant ar galleg. Krediñ a reont e c'heller, gant ar brezhoneg, mirout an doareou-bevañ kozh ha kristen.\nKredenn kure yaouank Sant-Nouga eo ivez: "Ar Brezhoneg hag ar Feiz a zo breur ha c'hoar e Breizh."\nBuan, avat, e kas ar gudenn war dachenn ar politikerezh.\nUr vro gatolik eo Breizh. Gouarnamant Pariz a vot lezennou a-enep an iliz. Kontrol eo al lezennou-se-da sonjou ar Vreizhiz. Dont a ra Yann-Vari Perrot da gredin e-rank ar Vreizhiz sevel o-unan al lezennou evit Breizh.\nDont a ra da vezañ broadelour enta.\nE vroadelouriezh a zo diskleriet fraezh en e destamant savet e-pad ar Brezel Bras.\nFrankiz politikel Breizh a zo, dres, pal ar re yaouank a embann ar gazetenrn Breiz Atao adalek 1918. Ganet int war-dro 1900 ha gwelet o deus Iwerzhon o c'hounit he frankiz.\nLaouen eo Yann-Vari Perrot o welout ar re yaouank o labourat hag o stourm evit frankiz poilitikel Breizh. E goueliou ar Bleun Brug e tegemer tud Breiz Atao ha skolaerien Ar Falz Labour ar re-mañ evit ar brezhoneg er skolisou-stad a zo ur skouer evit ar skoliou kristen.\nNec'het eo ar beleg gant un dra: lik eo Breiz Atao. Da be vad difenn Breizh hep difenn ar feiz? Ha n'eus emsav broadelour ebet evit ar gristenien yaouank!\nKavout a ra an diskoulm.\nE 1927 e kemm reolieg ar Bleun-Brug.\nPaliou ar gevarzhe a oa difenn sevenadur Breizh hag ar feiz. Reiñ a ra ur pal nevez dezhi: labourat evit emrenerezh Breizh.\nDisplijout a ra ar c'hemm-se da eskob Penn-Ar-Bed, an Aotrou Duparc. Hemañ a zifenn ouzh ar veleien labourat evit ar Bleun-Brug. Ret eo da Yann-Vari Perrot dilezel ar politikerezh ha distreiñ d'ar sevenadur.\nN'eo ket echu gant an tabutou etre an eskob hag e berson broadelour. Lennet pizh e vez Feiz ha Breiz ha roll abadennou ar Bleun Brug gant sekretourien an eskob. Sonjit 'ta! E-pad Brezel Spagn emañ ar gatoliked e genou dirak Franco. Hemañ eo difennour bras ar relijion en tu all d'ar Pireneou. Ha setu Yann-Vari Perrot o tifenn Euskariz!\nSpontet an Eskob! Person Skrignag a respont dezhañ ez eus kalz beleien euskarat o stourm a-enep Franco.\nKalz beleien a zo da vare Yann-Vari Perrot. Ret eo dezho gortoz pell a-raok bezañ añvet da berson.\n53 bloaz eo Yann-Vari Perrot. Poent eo eñvel anezhañ e penn ur barrez. Daoust pelec'h e vo kaset ar beleg broadelour?\nKavout a ra an eskob an diskoulm. Kas a ra Yann-Vari Perrot da Skrignag. Ur barrez paour eus Menez Are eo ha, dreist-holl, ur barrez e-lec'h ne c'houlenn ket an dud ali o ferson a-raok mont da votiñ.\nYann-Vari Perrot e-kreiz e vrud\nUn den brudet eo Yann-Vari Perrot en Emsav.\nUr pont eo etre an amzer wechall hag an amzer da zont. Laouen eo yaouankiz Breiz Atao o kavout un den eus an Emsav kozh hag a gompren o mennozhiou.\nE labour pennek evit ar yezh a zo ur skouer:evit difennerien yaouank ar brezhoneg. E feiz start e talvoudegezh ar frankiz politikel evit Breizh a zo ur skouer all.:\nKen darempredet eo presbital Skrignag ha ma vo, diwezhatoc'h, ti Anjela Duval.\nUr pont eo ivez etre ar Vreizhiz hag an Emsav. Bez emañ Yann-Vari Perrot e penn ar Bleun Brug ha Feiz ha Breiz. Anavezet eo e anv, hini ar gevarzhe hag hini ar gazetenn, gant milierou a dud.\nAn eil brezel\nE-pad ar brezel e talc'h person Skrignag da embann Feiz ha Breiz, da aozañ goueliou ar Bleun Brug ha da zaremprediñ an emsaverien.\nKemmou a zo en Emsav. Dont a ra ar P.N.B. da vezañ ur strollad politikel bras. En e benn emañ Remont Delaporte, ur\nbroadelour kristen. Hemañ a zo bet e penn ar Bleun Brug.\nKemmou a zo e Skrignag ivez. Ar veleien yaouank a. zo aet d'ar brezel ha kresket eo samm ar person kozh. Ret eo dezhañ lojañ Alamaned en e brespital.\nNe c'houlenne ket Skrignagiz ali o ferson evit votiñ. Ne c'houlennont ket ivez ali Vichy pe Berlin evit gouzout petra ober.\nKalz anezho a zeu da vezañ stourmerien er strouezheg.\nD'an 12 a viz Kerzu 1943, pa oa o tont eus ur chapel, eo lazhet person Skrignag gant ur stourmer yaouank.\nHanter-kant vloaz zo eo c'hoarvezet an darvoud hag abaoe hanter-kant vloaz e klasker gouzout perak eo bet lazhet Yann-Vari Perrot.\nDiv zisplegadenn a zo bet\nEvit kalz tud e Skrignag eo bet lazhet ar person gant stourmerien ar vro abalamour ma laboure gant an Alamaned.\nEvit kalz tud en Emsav eo bet lazhet Perrot war urzh pennou bras an harzerezh. C'hoant o doa spontañ an emsaverien. Yann-Vari Perrot a oa doujet gant an holl, lazhañ anezhañ a oa skeiñ an holl.\nDisplegadennou savet a posteriori int marteze:\nN'eus prouenn ebet eus kenlabour Yann-Vari Perrot gant an Alamaned nemet ar fed ma'z eo bet lazhet gant ur stourmer eus ar strouezheg.\nN'eus prouenn ebet o tiskouez e teue an urzh eus pennou bras an harzerezh nemet efed marv Yann-Vari Perrot. Skoet eo bet Breizh a-bezh gantañ ha n'helle strouezheg Skrignag kemer divizou evit Breizh a-bez.\nUr c'hazetenner, Thierry Guidet, en deus klasket dirouestlañ ar gudenn. Un dra hepken a zo anat: n'en doa ket labouret Yann-Vari Perrot gant an Alamaned.\nLazhet e vije bet Yann-Vari Perrot abalamour da stad ar speredou e 1943.\nAr brezel a oa o ren e Skrignag. Kalz eus paotred ha merc'hed ar strouezheg a oa marvet etre daouarn an Alamaned.\nAn Aotrou Perrot a oa person, - da lavarout eo enep-komunour, - ha broadelour breizhat, - da lavarout eo, war a greded, mignon d'an Alamaned. Un dañjer e oa evit stourmerien ar strouezheg ha ret e oa lazhañ anezhañ.\nN'ouzer ket hiroc'h.\nN'eo ket ar brezel un istor a skouer vat, gant ar re vat eus un tu hag ar re fall eus un tu all.\nKalz tud a zo bet lazhet etre Brest hag Hiroshima. Kalz anezho n'o doa graet droug ebet ha kalz anezho ivez a zo bet lazhet gant ar re a oa o stourm evit reiñ o frankiz dezho.\nPiv en deus lazhet Yann-Vari Perrot?\nPaskal Ar Marc'heg (Evit ar brezhoneg, Genver 94)\nDate de création : 06/08/2007 @ 13:26\nDernière modification : 06/08/2007 @ 20:06


Eil levr - Chap. XVI. - Wikimammenn\nEil levr - Chap. XVI.\nVictor Guilmer, 1836 (p. 173-178)\n◄ Penaus hac e pelec’h e renqer clasq Jesus, pa ves bet ar malheur d'er c'holl. Penaus e renqer en em gomporti pa ves cavet Jesus. An ene fidel ne dle qet en em zigouragi er sec’horiou spirituei, ha pa seblant e pella Jesus diouthi. ►\nPenaus e renqer en em gomporti pа ves cavet Jesus.\nCavet oc’h eus eta adarre Jesus, ô Mari ! En digass a rit ganeoc’h da Nazareth. Pebes bonheur eo oc’h-ini ! An Æles memes en desir.\nGant pebes attention a vam ne veillot-hu qet var ar mab sacr-se ! Pebes sourciou ne guemerot-hu qet eus e vues hac eus e bersonach ?\nVa mab, beza e zeo, en effet, eur bonheur bras cavet Jesus a neves, ha nen deus netra na dlefet da ober evit en em assuri eus ar bossession anezan.\nPliget ganeoc’h, ô Guerc’hes sacr ! desqi din oc’h-unan ar pes a dlean da ober evit na vezin mui privet eus ar mad souveren-se.\nVa mab, examinit mad petra en deus pelleat Jesus diouzoc’h, ha penaus oc’h eus great evit coll e c’hraç ha dont da veza e adversour.\nHa n’oc’h eus hu qet commancet dre en em relachi en e servich, hac en em renta coupabl a neglijançou pere ho deus er yeneat en hoc’h andret.\nDre neglijançou repetet alies eo saver nebeut a nebeut eur voguer a zisparti etre Jesus ha nin.\nHa n’oc’h eus-hu qet roet golo en ho calon da eur bassion dangerus benac, d’ar c’hloar væn, da un dezir habituel da receo meuleudiou an dud, pe da songezonou, da zesirou secret a impurete, elec’h mouga an eulfennou qenta eus ar bassion-se, azalec m’oc’h eus he santet oc’h en em alumi en ho calon ?\nHa n’oc’hu qet bet neglijant da guenta da zont da goves, neglijant en ho pedennou, en ofern, er sermon ?\nPa en deus Doue hoc’h avertisset, dre voues ho pastor pe ho confessour, da renonç da certen passionou pere a gommance ennoc’h o ravach, pa ho deus lavaret renonç d’an daremplederes-se a reac’h pe a bermettac’h a vige great deoc’h alies gant tud a eur sex control d’oc’h-ini, ha sentet oc’h eus-hu ? A n’oc’h eus-hu qet disprizet о c’husulou mad ?\nPa revuzer da Zoue ar pes a c’houlen diganeomp, en em briver, dre ar faut an-unan, eus a sourci eur brovidanç particulier a Zoue, pehini a so evel eur savete-gard hac a ampech an den da goueza e nep seurt dizurs considerabl.\nM’ac’h anavezit e ve unan benac eus an traou-se caus deoc’h da veza tennet varnoc’h ar malheur da goll Jesus, iit betec ar sourcen eus an drouc evit e dizec’ha.\nEvel ma tired dour a un andret, epad na ves qet dizec’het, er memes tra e pec’hot, qen a zistrujot ar pen-caus eus ho pec’hejou.\nRedoublit eta a attention varnoc’h oc’h-unan. Diouallit ho calon gant an oll sourci possubl.\nNe bellait qet dious an or eus ho calon. Ar galon ne all qet beza boulc’het eb dunananger.\nDioc’h ma vezo conservet ha diouallet ar galon, e conservor ive guelloc’h pe falloc’h bues an ene, pe Jesus.\nBezit fidel da ober an traou bian evit gloar an Autrou-Doue, fidel da evita pep pec’het an disterra, gant aon na deufac’h da veza infidel ha pec’her en traou bras.\nAn disprijanç eus ar fautou bian a zispos nebeut a nebeut da goueza e pec’hejou bras.\nJesus ne fell qet dezan a galon partaget etrezan hac ar re-all.\nHo calon en antier en deus great evintan. Tout e fell dezan he gaout.\nAr fautou bian-se, evel a c’hoarve gueyer bian, caqeteres, distractionou bian er pedennou, en ofern ; ar fautou-hian-se, var bere en em excuzit gant qement a facilite, ha pere a gustum eneou clouar en em bardonni, a bella, qazi eb er santfet, dioc’h Jesus, hac er pella diousoc’h, er memes fæçon.\nNe dorront qet tout-a-fæt oc’h union gantan, mæs dispozi d’he zerri. Jesus a gonsider ar pec’hejou bian-se mercou a glouarder eus ho pers, hac ar glouarder a ziminu an nombr eus e c’hraçou.\nJesus a ra d’an ene clouar, evel a ra eur mæstr da eul loden eus he brat, var behini e losqe, er gommançamant, cals a zour red.\nMæs, o veza na brodu qet a yeot aoualc’h, ha ne brofit qet eus an dour, e ra d’an dour redec var eul loden-all, pehini a bromet hac a brofit muioc’h.\nAr fidelite a antreten un union dener etre calon Jesus ha calon un den fidel.\nGrit, en andret Jesus, evel a zezirit a rafe en ho qever.\nSouhæti a rit e scuillfe en oc’h ene oll binvidiguezou e garantes, digorit eta dezan an oll dorojou eus ho calon.\nEur reserv benac evidomp hon-unan pe evit re-all, a zisques eur galon partaget, hac a rent Jesus evel jalous.\nAn disterra guer abers un den hac a garer, a so recevet mad.\nRecevit ive ar memes tra inspiration Jesus, pe e royo deoc’h da anaout ar voyenou da dec’het dioc’h eur pec’het, pe e royo deoc’h moyenou da avanç en devotion.\nO Guerc’hes ! pehini a ouezas qer parfæt petra eo caret Jesus ha beza fidel dezan, me a esper penaus, sicouret dre c’hraç Jesus, pehini a brijot goulen evidon, e laqin e profit ho qentelliou.\nMæs souffrit, ô Guerc’hes santel ! e lavarfen un dra pehini, etre re-all, a ra aon din.\nFæbl ha fragil evel ma zon, allas ! ha n’em bezo me qet ar malheur da goll c’hoas Jesus ha d’er c’holl memes evit jamæs ?\np[e]c’het Va mab, rêson oc’h eus da gaout aon rac-se, ha ma n’ho pige qet an aon-se, me a glasqfe he inspira deoc’h.\nArabat eo gouscoude e ve accompagnet a droublien hac a re vras chagrin.\nAn aon da goll Jesus a dle beza moderet dre ar fizianç, evel ma toucear dre an dour eul liqueur re grèn.\nGrit, eus ho costes, qement a zepand diouzoc’h evit perseveri e carantes Jesus, hac esperit digant e vadeles ar c’hraç eus ar berseveranç.\nÈn eo affligeant, ô mam dener ! beza evel-se incerten evel ma ves un ene pehini n’he deus qen aon nemet da vancout a berseveranç, ha da behini Doue ne rô qet da anaout hac hi a bersevero en he garantes.\nAr stad douetus-se, va mab, a so partaich qement den a so c’hoas var an hent eus an eternite.\nEvel-se eo bet falvezet da Zoue, gant aon na gouesfac’h e presomption.\nDleout a ra ho terc’hel en humilite, inspira deoc’h un disfizianç santel ac’hanoc’h oc’h-unan, hac ober deoc’h ober ho silvidigues gant aon hac en eur grena.\nN’en deo nemet en èn e c’haller beza en abri dioc’h pep aon, ha jouissa eus an assuranç eürus da veza atao gant Jesus.\n↑ Eccl. 19. 1.\nAdtapet diwar « https://br.wikisource.org/w/index.php?title=Eil_levr_-_Chap._XVI.&oldid=113217 »\nKemm diwezhañ d'an 31 Kzu 2017 da 16:50\nKemmoù diwezhañ degaset d'ar bajenn-mañ d'an 31 Kzu 2017, da 16:50.


hep - Wikeriadur\nKavet en henvrezhoneg (ep).\nMeneget er C'hatolikon (hep).\nDa geñveriañ gant heb « hep » e kembraeg hag e kerneveureg ha seach « en tu-hont da ; kentoc'h (eget) » en iwerzhoneg.\nDeuet eus ar ger keltiek *sekʷo « ouzhpenn, a-hent-all » a zeu eus ar wrizienn indezeuropek *sekʷ- « heuliañ » a gaver er gerioù secus « a-hed ; mod-all » e latin, hačā « a, eus » en henbersianeg ha sácā « gant » e sañskriteg.\nGer a dalvez da verkañ an ezvezañs, an diouer, al lakaat er-maez.\n— [...], « ne c'hell bezañ bugel hep tad na netra hep krouer. [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 159.)\nhep ... na ...\nhep kar na par\nhep na ... na ...\nHennez a oa en noazh, hep na boued na dilhad. TBP 3/44\nUr plac'h yaouank a gomze outañ hep ober goap. — (Jakez Riou, Geotenn ar Werc'hez ha danevelloù all, Al Liamm, 1957, p. 32.)\nhep goulenn na diskenn: hep aotre\nhep gouzout da unan bennak, hep goût da unan bennak\nalamaneg : ohne (de)\narabeg : بِدُونِ (ar) (bidūni) , بِغَيْرِ (ar) (biḡayri) , بِلَ (ar) (bilā)\neuskareg : gabe (eu) , barik (eu)\ngalleg : sans (fr)\ngresianeg : χωρίς (el) (chorís) , δίχως (el) (díchos) , άνευ (el) (ánef)\nitalianeg : senza (it)\niwerzhoneg : gan (ga)\nkembraeg : heb (cy)\nkerneveureg : heb (kw)\nluksembourgeg : ouni (lb)\nnederlandeg : zonder (nl)\nokitaneg : sens (oc)\npoloneg : bez (pl)\nportugaleg : sem (pt)\nromañcheg : senza (rm)\nsaozneg : without (en)\nskoseg : gun (gd)\nspagnoleg : sin (es)\nvietnameg : không có (vi)\nAdtapet diwar « https://br.wiktionary.org/w/index.php?title=hep&oldid=323463 »\nKemmoù diwezhañ degaset d'ar bajenn-mañ d'an 24 Her 2021, da 16:51.


Skrivagner ha barner – Stefan Carpentier\nSkrivagner ha barner\nAbaoe un nebeud bloavezhioù bremañ e savan pennadoù skridvarnerezh evit Bremañ. Nevez zo e c’houlennas skipailh Al Liamm ober kemend-all evit ar gelaouenn. N’eo ket aes ar vicher. N’eo ket ur blijadur lavaret ma soñj kriz ha didro pa soñj din ez eo fall ur skrid bennak. N’eo ket ur blijadur din diskar labour un den (paotr pe blac’h, hañ!) zo bet o kiañ evit sevel ur romant pe berrdanevelloù. Kalz aesoc’h e vefe din ma ne vefen-me ket skrivagner ivez. ((unan mat pe unan fall, un istor all eo.)) Ne vez ket chifet koustiañs ar re na ouzont ket pegement a labour eo skrivañ pe treiñ un oberenn bennak, pegement a boan ivez. Ur blijadur eo skrivañ, evel-just, met lavaret ez eo ur blijadur hep he lod a ziaezamant a vefe livañ gevier.\nNe c’hallan ket ober evel e L’école des fans avat. Ne c’hall ket an holl tapout un 10/10. Ne vefe ket yac’h evit hon lennegezh. N’emaon ket o tisplegañ ez eo ma ali unan da lakaat evel unan uhel. Ne lavaran ket deoc’h lenn pe chom hep lenn levrioù hervez ma soñj. Ma santimant eo a roan dalc’hmat hag emichañs e vo lennerien evit ma dislavarout, evit soñjal « aze, ma faotr, ec’h eus skoet hebiou, eus ar c’hentañ eo al levr-mañ ». Evit poent n’eus deuet lenner.ez ebet da lavaret din e oa a-du ganin pe a-enep. ((diaes eo kaout soñj al lennerien hag al lennerezeg forzh penaos. Pet blog lennerien zo e brezhoneg? Daou, tri marteze, n’eus ket muioc’h siwazh.)) Ar re nemete zo deuet da glemm, gant gwir abeg peogwir e oan kriz gant o oberennoù — pep hini a zifenn e vugale — e oa skrivagnerien o-unan. Ar c’hoari eo pa gemer an nen ar riskl da vurutellat oberennoù an dud d’o lakaat da vroueziñ. Ur wech an amzer e kasont ul lizher hegarat pe hegaratoc’h da zisplegañ d’ar genoù tartez a skridvarner eo aet hebiou an oberenn, d’he lenn aketus adarre, h.a.h.a.\nNe feukan ket. Perak e rafen? Keit ha ma chomont seven n’eus ket da vont e belbi. Gwir eo e c’hallan tremen hebiou talvoudegezh un oberenn. Kemeromp Lae Izold gant Paskal Tabuteau da skouer en deus bet ar Priz Imram e 2014. Laouen on gant ar c’heloù-se ha pa’m boa kavet borodus e lae. Marteze (a-walc’h) ec’h adlennin e levr un deiz bennak pa vo muioc’h ma spered gant seurt oberennoù. Gwech a vez n’eo ket ar c’houlz lenn levrioù zo. Ne vez ket spered an nen gant danvez pe danvez dalc’hmat. N’eo ket an arz un dra a c’haller barn gant neptuegezh hag evel ma lavaren uheloc’h ali ur skridvarner n’eo nemet un ali, n’eo ket komzoù ur profed (lakaomp). Goude ma teufet da vezañ ali ganin dre forzh lenn ma fennadoù hag an oberennoù a savan burutelladennoù diwar o fenn, ne vo ket dre ma gwall. Ar memes kizidigezh hon eus, na mui na maez.\nPerak ‘ta e ranko bezañ kalet kostez ma fenn? emezit-hu. Dre ma’z on skrivagner. Aon am eus e vefe barnet ma labour n’eo ket dre e dalvoudegezh met dre ar pezh am bo lavaret a-zivout ar re all. Gouzout a rit dre forzh selaou komzoù unan bennak pe lenn e ali ha kaout heg gant ar pezh a lavar ne seller ket mui ouzh e labour hep soñjal er bern komzoù drouk en deus distaget. Ur seurt sil e teu da vezañ, ur mouch war ar spered. Unan hag a guzh an oberenn a-drek an den pa rankfe an den bezañ kuzhet a-drek e oberenn.\nEmichañs e vo speredekoc’h an dud eget se pe e rankin mont da guzhat a-drek un anv-pluenn :p\nAuteur StefanPublié le 30 juin 2015 Catégories Brezhoneg, Non classé, Skrivañ\n6 réflexions sur « Skrivagner ha barner »\n30 juin 2015 à 20 h 04 min\nKaoc’h ki, na baouezan ket da lârat traoù drouk diwar da benn (mat eo ne skrivfen ket ken!) ! Daonet on! :p\nKentañ levr a savi a vo diskaret, pulluc’het, kunujennet ha laosket da gouezhañ er fank. C’ha c’ha c’haaaaaa ^^\nSkrivañ a rin en-dro pa vi marv neuze :p\nEmichañs ne ri ket. Skriv a-raok ‘ta. N’eo ket lâret e vo savet ar pennad ganin-me. Tud all zo e Bremañ pe el Liamm. 😉\nYa, anavezout a ran ar gudenn-se… klask a ran chom an tostañ posubl eus ar pezh a soñjan fas d’an oberenn, ha c’hoarvezet eo bet din meur a wezh kaout respontoù hegar (egar ?) gant ar skrivagnerien. Santout a ran eo prest an dud da varn ac’hanon (pas va skridoù, n’eus ket bet pell ‘zo) diwar ar pezh a lavaran diwar o levrioù, ha, gwashoc’h, en em santont feuket, kunujennet, gant ar pezh a soñjan. War un dro, ma ne rez nemet reiñ mel da gement levr a gomzez diwar e benn, e tistera pouez al levrioù mat. Evit tud all, e ouezan int ken kizidik, ma ne c’hellan ket sevel (embann, kentoc’h) pennad ebet diwar o levrioù. E mod-se pa varvin e vo un nebeut pennadoù diembann da rastellat war va lerc’h 😉 ne vez ket anat bemdez… plijet on gant da alioù e-barzh Al Liamm, kendalc’h atav !\n3 juillet 2015 à 16 h 11 min\nEya! Feuket-bras e oan bet gant da bennad diwar-benn Ar voul strink. Ne’m boa ket lâret dit? 😀 (o farsal emaon.)\nN’haller ket reiñ mell da gement levr zo. Ne vez graet e yezh ebet, ne welan ket perak e vefe d’ober en hon hini. Evel ma lârez e wefe gwanaat hon lennegezh e-lec’h klask boutañ war he revr (respet dit) da sevel uheloc’h.\nTrugarez dit diwar-benn ma fennadoù.\nDalc’h ivez gant da vlog. E lenn a ran gwech ha gwech all. Diaes din kavout amzer da lezel ur poz bennak ha pa vefe evit lâret n’emaon ket a-du ganit war oberenn-mañ-oberenn, ha c’hoarvezout a ra koulskoude 😀\nPrécédent Article précédent : Rouedadoù sokial\nSuivant Article suivant : Pepper&Carrot Rann 1 – Braoued nijal


Journal de Renaud Camus, samedi 11 mai 2019\ncréée le dimanche 12 mai 2019, 11 h 28Plieux, samedi 11 mai 2019, minuit & demi. Nous avons rencontré sur la Grand-Place, cette après-midi, M. Mercier, de l’agence Mercure, qui était en ~~~~~~~ ~~~~~ ~~~~ ~~~ ~~~~~~~~~~~~, ~~~’~~~ ~~~~~~~~. ~~~~~ ~~~~~~ ~~~~~~~~ ~~~~~~~~~ ~~~~~ ~~~~ ~~~ situation immobilière. Il ~~’~~ ~~~~~ ~~~~~ ~~’~~~~~~~ ~~~~~~~~~, ~~~~~~ ~~ ~~~ “~~~~~”-~~~, ~~~~~~~. ~~~~~ ~~~ ~~~~~~~ ~~’~~ ~~~ ~~~~~~ ~~~~~ ~~~~~. ~~~~~~ ~~~ ~~~~~~~ ~~~~~~~~~~~~~, ~~~~~~~~~, ~~~~~~~~~, ~~~~~~~~~ ~~~~~~~~, ~~~~ à l’encan. Si ~~~ ~~~~~~ ~~~~~~~~ ~~~~~~~, ~~~ ~~~~~~~ ~~~ ~~~~~~~ ~~’~~~~~~~~, ~~~~ ~~~~~ ~~~ ~~~~~~~~ ~~~ ~~~~~~~~. ~~~ ~~~ ~~~~~~~~~ ~~~~~ ~~~~ ~~~~~~~~ ~~~ ~~~~~~~~~~~, ~~~ ~~~ ~~~~~~~~ ~~~~~~~~~~~~~, contre les protestants, ~~~~ ~~~~~~~~~~~~~, ~~~~ ~~~~~~, ~~~~~~ ~~~~ ~~~~~ ~~~ ~~~~~~~~ ~~~’~~ ~~~~~~~ ~~~ ~~~~~~ ~~~~~, ~~~ ~~~~~~~~~~ ~~~~~~ ~~~~~~ ~~~~~~~ ~~’~~~~~~~~ ~~~~~~~ ~~~~~~. ~~~ ~~~~~ ~~~~ ~~~ ~~~~~~, et dans les ~~~~~~~~~~ ~~~~~~~~~~~~, ~~~~~~~~~ ~~~ ~~~~~~~~~ ~~~~~~~~ ~~~~~ ~~~~~~, ~~~ ~~~~~~~~~~~~ ~~~ ~~~~~~~~~~ ~~~~~, ~~~~ ~~~~~ ~~~~ ~~~~ ~~~ ~~~~~~~ ~~ ~~~~ ~~~~~ ~~~~~~~~~~~~~~~~~~~ ~~~~. ~~~ ~~~~~~~~~~~ ~~~ matin, parmi les ~~~~~~~~~ ~~~~~~~~~~~~~~ ~~~ ~~~ ~~~~~~, ~~~ ~~~~~~~~ ~~~ ~~~~~ ~~~~ ~~~~~~~~~~~~ ~~~~~~~~~, ~~~~~ ~~~~ ~~~~ ~~~~~~~ ~~~~ ~~~ ~~~~~~~ ~~~~~~~, ~~~~~~ ~~~~~~~~ ~~~ ~~~ ~~~~~~ ~~~ ~~~~~~~~~, en bon état, ~~~~~~~~~~~~, ~~~~~ ~~~~~ ~~~~~~~~~ ~~~ ~~~~~, ~~ ~~~~ ~~~~~~ ~~~ ~~~~~~ ~~~ ~~~~~~, ~~~~~~-~~~ ~~~~ ; ~~~ ~~~~~ ~~~ ~~~~~~ ~~~~~~~~ un ~~~~~~~~ ~~~~~ ~~~~~ ~~~~~~~-~~~~~~-~~~~ ~~~~~~ euros — le ~~~~~ ~~’~~~ ~~~~~~~~~~~~ ~~~ ~~~~~ ~~~~~~~ ~~ ~~~~~~, ~~~~~ ~~~ ~~~~ ~~~~~~~~~. ~~~~~~~~~~ ~~’~~ ~~~~~ ~~~~~~~~~~ ~~~~~ ~~~~~ ~~’~~~~ ~~~ ~~~~~~~~ ~~~~ ~~~~~~~~~ ~~~ ~~~~~, ~~~~ ~~~~~~~ forteresse médiévale, carrée, ~~~ ~~~~~~~ ~~~~~~~ ~~~ ~~~~~~, ~~~~~ ~~~ ~~~~~~ debout, ~~~ ~~~ ~~~~~~~~~~~ ~~~~~ ~~~~~~, ~~~~ ~~~~~~ ~~~ ~~~~~~~ ~~~~~ ~~~ ~~~~ ~~~~~ ~~~~~~ ~~~~~~~~, ~~~~ ~~~~~~~~~~~~ ~~~~~ à fait à ~~~~ ~~~~~~~~, ~~’~~~~ ~~~~~~~~ ~~~~ ~~’~~~~~~~~ : ~~~~~~ ~~~~~ ~~~~~~ ~~~~~~ ~~~~~~…\nM. ~~~~~~~~ ~~~~~~~~~ ~~~~ ~~~ ~~~~~~~~~~ ~~~~ ~~~~~ ~~~~~~~~~~. ~~~ ~~~~ ~~~~ ~~’~~~~~~ ~~~~~~~~~ ~~~~~~~ ~~~ recevait trois offres ~~’~~~~~~ ~~~~ ~~~~~~~~ ~~~ ~~~~ ~~~ ~~~~~ ~~~~~~~~~~ ~~~~ ~~~~~~~ ~~~ ~~~~~~. ~~~ ~~~~~~~~~ ~~~~ ~~~~~ ~~~ ~~~~~~~ ~~ ~~~~~~ causes :\n— ~~~ ~~~~~~~ ~~~~~~~~~~~~ ~~~ ~~’~~~~~~ ~~~~ la fortune, qui ~~ ~~~~ ~~~~~~~ ~~~~ ~~~~ ~~~~~~~~~~~~ ~~~~~~~~~~, ~~~~~~~~~~~~ ~~~ ~~~~~~~~~~~~ ~~~~~ ~~~~~~~~~ ~~~~ ~~~~ ~~~~~~~~~~~~ ~~~~~~~~~~~~ ~~~ ~~~~~~~~~ ;\n— ~~~~ ~~~~~~~-~~~~ ~~~~~~~~~ ~~~ ~~~~~~ ~~~~~~~~~~ ~~~~~~~~ ~~~~~ à la crise ~~~~ ~~~~~~~ ~~~~~~~, ~~~~ ~~’~~~~~~~~~ ~~~~ ~~ ~~~~ ~~~~~~~ ~~~~~~~~~~~~ ~~~ ~~~~ ~~~~~~~~~~~~~~~ ;\n— ~~~ ~~~~~~~ ~~~~~~~~~~~~ ~~~ ~~~ ~~~~~~~~~~ ~~~~~~~~~~, ~~~~~ ~~~~~~~~~ ~~~ ~~~~~~~ ~~~~ ~~~~~~~~~~ un pays dangereux, ~~~~~~~~~, ~~~~~~~ ~~ ~~~ ~~~~~ ~~~~ ~~~ ~~~~~~~~~~~, ~~~ ~~~~~~~~~~ ~~~~~~~~ ~~~ ~~’~~~~~~~~~~ ~~~~~~~~ (~~~ ~~’~~ ~~~~ ~~~~ ~~~~~~~~~ ~~~ ~~~~~~~~~~~ ~~~ ~~~~~~~).\nvoir l’entrée du samedi 11 mai 2019 et ses 2 images dans Le Jour ni l’Heure


Herri VIII (Bro-Saoz) - Wikipedia\nHerri VIII (Bro-Saoz)\nSetu ur pennad diechu hag a denn d'an istor. Gallout a rit reiñ un tamm skoazell, ha kreskiñ ar pennad: krogit e-barzh. Mar karfec'h reiñ hoc'h ali ha netra ken, grit 'ta e pajenn ar gaozeadenn.\nUr pennad Herri VIII zo ivez.\nPoltred Herri VIII\nPoltred Herri VIII, gant Hans Holbein ar Yaouankañ.\nHerri VIII Tudor, bet ganet d'an 28 a viz Mezheven 1491 ha marvet d'an 28 a viz Genver 1547 a voe roue Bro-Saoz adalek an 21 a viz Ebrel 1509 (kurunennet d'ar 24 a viz Mezheven) betek e varv. Roue Iwerzhon e oa ivez, titl roet dezhañ gant breujoù Iwerzhon en 1541, pa oa bet anvet Aotrou Iwerzhon a-gent. Dug York e oa ivez, ha priñs Kembre abaoe marv e vreur henañ Arzhur Tudor e 1502.\n1.1 Dimezioù ha bugale\n2 Dimeziñ gant Anne Boleyn\nGanet e oa e palez Greenwich, e Londrez, hag eñ eil mab ar roue Herri VII hag Izabel York,\n(1509- 1533) Catalina de Aragón, priñsez spagnol (1485-1536)\nHerri Tudor, priñs Kembre (1511)\nur mab (1513)\nur mab (1514)\nMari Iañ Bro-Saoz, rouanez Bro-Saoz (1516-1558)\n(1533) Anne Boleyn, Markizez Pembroke (1507-1539), dibennet\nElesbed Iañ, rouanez Bro-Saoz (1533-1602)\nur mab (1536)\n(1536) Jane Seymour (1509-1537), marvet er gwilioud\nEdouarzh VI, roue Bro-Saoz (1537-1553)\n(1540) Anna von Kleve (1515-1557)\n(1540-1541) Catherine Howard (1525-1542) dibennet\n(1543) Catherine Parr (1512-1548)\nDimeziñ gant Anne Boleyn[kemmañ | kemmañ ar vammenn]\nSir Henry Norreys, a oa Groom of the Stool gant Herri VIII, a voe kondaonet d'ar marv ha dibennet abalamour ma voe tamallet dezhañ bezañ kousket gant gwreg ar roue, Anne Boleyn, a voe dibennet ivez. Hervez an istorourien e oant bet falstamallet.\nHerri VII Roue Bro-Saoz\n1509 – 1547 War e lerc'h:\nAdtapet diwar « https://br.wikipedia.org/w/index.php?title=Herri_VIII_(Bro-Saoz)&oldid=1981268 »\nLabour a Chom\nIstor Bro-Saoz er XVIvet kantved\nKemmoù diwezhañ degaset d'ar bajenn-mañ d'an 19 Meu 2022, da 09:49.


D’ar Yaou 14 a viz Genver e veze studiet gant ar Vodadenn Vroadel ur c’hinnig lezenn gant ar c’hannad Paol Molag diwar-benn ar yezhoù minorelaet. Korbellet eo bet an destenn gant ar strollad sokialour daoust d’ar gannaded all, a bep tu, bezañ bet degemeret ar melladoù unan hag unan just a-raok. Mezhus e kav strollad […]\nOberenn Kemperle (KOD)\nStudiet eo bet d’ar 16 a viz Kerzu gant Bodad an aferioù sevenadurel hag an deskadurezh Breujoù Frañs ur c’hinnig lezenn prientet gant ar c’hannad Paul Molac « evit ar c’helenn e yezhoù rannvro dre soubidigezh hag evit broudañ o implij er vuhez foran hag er c’hleweled » : http://www.assemblee-nationale.fr/14/propositions/pion3288.asp Pedet eo bet strollad Ai’ta! d’ur selaouerezh […]\nSNCF : Brezhoneg = Yezh estren ! Ur vezh eo !\nUr banellerezh servij nevez-flamm zo staliet er mare-mañ gant an SNCF en holl dier-gar Breizh war-vord linenn nevez an tren tizh bras (TTB) ac’hann da 2017. Lakaet eo bet ar panelloù kentañ-mañ e tier-gar PLOUARED ha KEMPERLE e miz Du. Ur giladenn da vat eo raktres an SNCF. Ul lodenn hepken deus ar skridoù a zo […]\nDilennadegoù-rannvro : peseurt programm evit ar brezhoneg ?\nDegouezhioù dedennus e c’hell bezañ an dilennadegoù evit mont war-raok war tachenn ar brezhoneg rak engouestloù ha raktresoù nevez a c’hell dont war-wel, gant ma vez bountet war an dud war ar renk… Strollad Ai’ta! en deus kaset da gement listenn war ar renk kinnigoù e stumm ur goulennaoueg. Bet omp o sellet ouzh ar programmoù evit […]


Elmet (pe Elfed e kembraeg a vremañ) a vez graet eus ur rouantelezh vrezhon a oa neuze er vro a zo hiziv West Riding of Yorkshire. Petra bennak ma'z eo amsklaer he harzoù e oa bevennet gant ar stêr Sheaf er c'hreisteiz ha gant ar stêr Wharfe. Harzoù a oa gant Deira ha Bernicia en hanternoz hag er su ha gant ar pezh a oa marteze ur rouantelezh vrezhon vihan hag a oa war-dro Kraven war-du ar c'hornog.\nN'eo ket sklaer pegoulz na penaos e oa ganet ar rouantelezh. Marteze e teuas diwar disrannadur rouantelezh Coel Hen met marteze ivez e tiskenn eus ur meuriad brezhon kozh a vefe deuet da vout dizalc'h adarre goude disparti ar Romaned e 410.\nNe ouzer nemet nebeut a dra diwar-benn istor ar rouantelezh. Unan eus he rouaned en deus kemeret perzh er c'hevredad bleiniet gant Urien Rheged da ziarbenn Angled Bernicia e 590. Goude muntr Urien ha diskar e rouantelezh e voe gourdrouzet Elmet muioc'h-muiañ gant rouantelezh Northumbria, nevez krouet, ha dav e voe dezhi sevel mogerioù-difenn war-dro Barwick-in-Elmet.\nE 616 e voe aloubet ha distrujet ar rouantelezh gant Edwin Northumbria. N'eo ket sklaer petra a oa abeg ar brezel met marteze eo muntr Hereric e oa, un ezel eus familh roueel Northumbria harluet en Elmet, tad santez Hilda.\nE 632 e voe adaloubet ar rannvro gant Cadwallon ap Cadfan eus Gwynedd goude e drec'h war Edwin Northumbria en emgann Meigen. Tri bloaz diwezhatoc'h e voe faezhet Cadwallon gant Oswald Bernikia en emgann Cantscaul ha kollet da vat e voe Elmet evit ar Vrezhoned.\nRoll rouaned ElmetAozañ\nMasgwid Gloff (c.460 - c.495)\nLlaennog ap Masgwid (c.495 - c.540)\nArthuis ap Masgwid (c.540 - c.560)\nGwallog ap Llaennog (c.560 - 590)\nCeredig ap Gwallog (590 - 616) m. 618\nAdtapet diwar « https://br.wikipedia.org/w/index.php?title=Elmet&oldid=1945827 »


Met c'hoant en doa da vevañ e Breizh. Ha setu e oa distroet d'e vro en ur gregiñ da labourat e-giz kelenner war ar matematik hag ar mekanikerezh. War un dro e heulie ivez kentelioù war al lizhiri e Roazhon ha c'hoazh e kinnige abadennoù skingomz, ar pezh a reas e-pad 6 vloaz. Goude-se, e tremenas er skinwel, e FR3, oc'h ober abadennoù diwar-benn anvioù-tud, divinadelloù, krennlavarioù ha respont da c'houlennoù ar sellerien. En diwezh e savas un dezenn war istor ar geriadurioù brezhonek. Adalek 1957 en em lakaas da skrivañ da vat. E 1965 e oa kelenner e SADED. E 1969 e Dulenn e voe embannet e levr kentañ, kensavet gant Roparz Hemon diwar-benn pezhioù-c'hoari e krennvrezhoneg.\nAdtapet diwar « https://br.wikipedia.org/w/index.php?title=Gwennole_ar_Menn&oldid=1980925 »\nKemm diwezhañ d'an 17 Meu 2022 da 06:25\nKemmoù diwezhañ degaset d'ar bajenn-mañ d'an 17 Meu 2022, da 06:25.


Pajenn:Catechis, 1817.djvu/111 - Wikimammenn\nbrassàn graç a ouffe biquen Doue da ober d’an dud. Anfin en teirvet loden eus an Ave, Maria, e pedomp Mari da intercedi evidomp pec’herien, da gavet truez ouzimp, hac en e c’halite a Vam da Doueda dont d’on sicour en pep amser, mæs ispicial er momet terrubl eus ar maro, en peini satan a redoubl e valiç evit on c’holl.\nDious ar mintin, dagreis-deiz ha dious an noz e ve laret an Angelus, pe teir Ave, Maria, evit trugarecaat Doue teir gueich an deiz a incarnation J. C., hac evit henori ar Verc’hes mam d’on Salver, peini a bedomp da intercedi evidomp. Exceptet er Sul hac en amser baschal, da laret eo, aboe ar Sul Fasq bete sadorn an Dreindet, e tleer laret an Angelus voar an daoulin evit gounit an indulgeanç.\nAr chapelet eo an deirvet loden eus ar rosær. Ar Gredo a lerer voar ar Groas pe ar rosæn ; ar Bater voar ar c’hreunen vras goude ar rosæn ; teir Ave voar an teir greunen vian a so goude. Neuse e comancer ar c’henta dixenes dre ar Bater, ha dec Ave, Maria, voar ar greun bian, hac evels-se bete ma ve achu ar pempvet dixenes. En fin ar pempvet dixenes e tleer laret teir Ave, Maria, ar Bater hac ar Gredo evel er c’hommançamant. Mad eo ive laret ar Bater pe un de profundis evit an Anaon. Tri chapelet a bemp dixenes a so ur rosær. Pa lerer ar chapelet er fæçon ma teuomp d’e explica, e saluder ar Verc’hes c’huec’h gueich ha hanter-cant evel ma zeo bet saludet gant an Æl, hac on Salver a so meulet quen lies a veich. Un nombr bras a viraclo a so test penaus an\nAdtapet diwar « https://br.wikisource.org/w/index.php?title=Pajenn:Catechis,_1817.djvu/111&oldid=118021 »


Dekved pennad — V - Wikimammenn\nDekved pennad — V\nR. Prud’homme, 1903 (p. 292-293)\n◄ Ar re ’zo war al labour. — Eur pautr koz, — Klanvourien diavæz Ti leanezed ar Rozeran : ’vit ar Vedouined ’Trezek mouster ar Groaz-Zantel. — Mousa, hon ambrouger ►\nTi leanezed ar Rozeran : ’vit a Vedouined.\nDeut breman, ma lennerien ger, d’am heuilh, mar plij, bete ti leanezed ar Rozeran.\nAr re-man n’euz ket sort gante en hon bro.\nHoll int euz a Vro-Siri, bet savet o urz, n’euz ket c’hoaz goall bell, evit mont da zikour ar visionerien gatolik a ble gant ar Vedouined. Ar Vedouined, ’vel ma zo bet laret, a zo Arabed ha n’o deuz chomaj e-bed. Bevan ’reont gant ’pez a ro d’ê o fuzuilh, na pa vefe diwar goust ar re all. An noz, e stignont o *zelten ’læc’h en em gavont, hag an de warlerc’h, mar zonjont kaout gwell e læc’h-all, an delten hag an dud war gein ar *c’hanvaled, hag en hent !\nN’eo ket ezet dont a-benn deuz ine ar Vedouined. Kouskoude, ’boue ’zo bet stummed beleien ha leanezed da brezek d’ê an Aviel, e zo deut kalz anê, en tu-man d’ar Jourden, en Bro-Samari, hag en tu all, en Bro-Bere, da virout gourc’hemenno Doue ha re au Iliz.\nTalveout a ra eta ar boan sikour Leanezed ar Rozeran. Hag ezom braz o deuz a ze.\nRei a reomp d’ê hon aluzen gant seul vui a galon vad ma tiskont ar gallek d’ar merc’hed bihan ha d’ar merc’hed yaouank a zavont. Gant plijadur vraz e selaouomp eur plac’hik gwisket en gwenn a deu da laret d’imp, en gallek c’houek, eur vrao a c’hourc’hemen.\nEvit klozan ar weladen, e kinniger d’imp bep a werennad sirop, herve kustumans ar vro. Eur gustumans vad, da vihanan ’vit ar gorzailhen : rak talveout a ra d’ei distan ha freskadur. Rei a rer d’imp ive bep a skeudennik paper, livet warni ar pemzek mister euz ar Rozeran. War bep livaden e zo bet staget eur brisen douar bet kemeret e læc’hio m’eo bet tremenet enne ’pez ac’h envorer en pep mister.\nAdtapet diwar « https://br.wikisource.org/w/index.php?title=Dekved_pennad_—_V&oldid=105176 »\nKemmoù diwezhañ degaset d'ar bajenn-mañ d'an 8 Eos 2017, da 09:34.


Kavet ez eus bet un diskoulm gant mignoned Jean-Guy Talamoni : mont a raio dizalc’herien Corsica Libera gant emrenerien ar PNC strollad Jean-Christophe Angelini. Izel-tre e oa bet disoc’hoù an dro gentañ evit ar strollad dizalc’hour. Dindan ar 7% e oa gant 6,9% ha, dre-se, ne oa ket evit mont e-unan d’an eil tro. Pemp ezel eus Corsica Libera a zaio war al listenn PNC a-benn ar fin : Joseph Giacometti, Petr’Antò Tomasi, Laura Poli, Jean-Michel Simon ha Rosa Prosperi. Jean-Guy Talamoni a vo er-maez ar jeu evel Lionel Mortini, hag a oa prezidant Ofis diorren al labour douar eus Korsika betek-henn.\nTeir listenn vroadelour a vo war ar renk disul a zeu : Fà populu Inseme gant Gilles Simeoni, hini PNC-Corsica Libera ha hini Core in Fronte. Ul listenn « c’hall » nemetken a vo : hini an tu-dehou anvet « Un Soffiù Novu pà a Corsica » gant Laurent Marcangeli.\nEn tu-all d’ar 57,7% e oa al listennoù broadelour en holl d’an dro gentañ.\nJean-Yves 23/06/2021 14:05\tAt\t14 h 05 min\nDans la quotidienne de Breizh Info ce matin, 33% d’articles en breton (3 sur 10): c’est pour les 33% d’électeurs au premier tour des régionales/cantonales?


Kevezadeg bed ar Formulenn 1 2019 - Wikipedia\nA-raok: 2018 War-lerc'h: 2020\nKevezadeg bed Formulenn 1 2019 zo 70vet abadenn kevezadeg bed blenierien ar Formulenn 1. Er gevezadeg-se e oa bet redet 1000vet redadeg F1 e Shanghai. Ar bloaz-mañ e oa bet cheñchamantoù reolenn ivez, e-keñver stumm an askell a-raok met ivez evit ar sistem poentoù ma oa bet divizet reiñ ur poent evit an dro wellañ (gant ma vez graet gant unan eus an 10 blenier kentañ), evel etre 1950 ha 1959.\n2 Prizioù Bras 2019\n3.1.3 Cheñchamantoù sponsor\n3.2.2.1 E-kerzh ar bloavezh\n4 Renkadur 2019\nBlenierien ha kirriAozañ\nSetu roll an holl vlenierien, skipailhoù hag oberourien keflusker o deus redet e 2019.\nW10 Mercedes P 44\nRS19 Renault P 3\nVF19 Ferrari P 8\nMCL34 Renault P 4\nSTR14 Honda P 23\nROKiT Williams Racing Mercedes\nPrizioù Bras 2019Aozañ\n998 17 a viz Meurzh\nPriz Bras Aostralia Melbourne\nValtteri Bottas Diverradenn\n999 31 a viz Meurzh\nPriz Bras Bahrein Sakhir\nCharles Leclerc Diverradenn\n1000 14 a viz Ebrel\nPriz Bras Sina Shanghai\nAlexander Albon Diverradenn\n1001 28 a viz Ebrel\nPriz Bras Azerbaïdjan Bakou\n1002 12 a viz Mae\nPriz Bras Spagn Barcelona\nMax Verstappen Diverradenn\n1003 26 a viz Mae\nPriz Bras Monako Monako\n1004 9 a viz Even\nPriz Bras Kanada Montréal\nSebastian Vettel Diverradenn\n1005 23 a viz Even\nLando Norris Diverradenn\n1006 30 a viz Even\nPriz Bras Aostria Spielberg\n1007 14 a viz Gouere\nPriz Bras Breizh-Veur Silverstone\n1008 28 a viz Gouere\nPriz Bras Alamagn Hockenheim\n1009 4 a viz Eost\nPriz Bras Hungaria Budapest\n1010 1añ a viz Gwengolo\nPriz Bras Belgia Spa-Francorchamps\n1011 8 a viz Gwengolo\n1012 22 a viz Gwengolo\nPriz Bras Singapour Singapour\n1013 29 a viz Gwengolo\nPriz Bras Rusia Sotchi\n1014 13 a viz Here\nPriz Bas Japan Suzuka\n1015 27 a viz Here\nPriz Bas Mec'hiko Mexico\n1016 3 a viz Du\nPriz Bras ar Stadoù-Unanet Austin\n1017 17 a viz Du\nPriz Bas Brazil São Paulo\n1018 1añ a viz Kerzu\nPriz Bras Abou Dabi Yas Marina\nNico Hülkenberg Diverradenn\nGoude kudennoù arc'hant ha goude bezañ skarzhet eus ar gevezadeg a-raok fin 2018 eo adprenet Force India gant Racing Point F1 Team.\nKreñvoc'h eo al liamm etre Sauber hag Alfa Romeo : dont a ra Sauber da vezañ e-karg eus lakaat ar merk da redek e Formulenn 1. Distreiñ a ra Alfa Romeo e Formulenn 1 goude prantadoù e bloavezhioù 1950 ha 1980.\nGoude daouzek vloaz o redek gant kefluskerioù Renault e tibab Red Bull Racing redek gant Honda adalek ar bloaz-mañ.\nKuitaat a ra Martini ar Formulenn 1 goude ar bloaz-mañ. Williams F1 Team a sin neuze gant ROKiT evit livañ e otoioù e gwenn ha glas.\nRich Energy a zeu da vezañ sponsor-titl Haas F1 Team e penn-kentañ ar bloaz. Dispartiañ a ra an div embregerezh e fin an hañv avat, gant diaesterioù lez-varn Rich Energy evit bezañ plajiet e logo ha gant emzalc'h e Brezidant-bet.\nPhilip Morris International, a zo perc'henn lifre Ferrari, a zibab lakaat war-wel an embregerezh Mission Winnow. Tennet eo bet e-kerzh ar bloaz dirak ar gourdrouzoù prosez abalamour m'eo bet gwelet evel bruderezh-kuzh evit ar butun.\nMont a reont kuitAozañ\nMont a ra Fernando Alonso war e leve goude 2 didl ha 32 drec'h. Chom a ra e liamm ouzh McLaren ha redek a ra en Andurañs hag e Rallioù-raid gant Toyota.\nN'eo ket bet miret Stoffel Vandoorne gant McLaren.\nEsteban Ocon a leusk e blas e Racing Point evit dont da vezañ blenier esaeoù Mercedes.\nKoll a ra Marcus Ericsson e blas gant Sauber Alfa Romeo ha mont a ra da redek en IndyCar en ur chom blenier-erlec'hier gant Alfa Romeo.\nBrendon Hartley n'eo ket miret gant Toro Rosso. Sikour a ra Ferrari gant ar simulatour.\nNe chom ket Sergey Sirotkin gant Williams.\nCheñch a reont skipailhAozañ\nKimi Räikkönen a zilez e garr e Ferrari evit mont da Alfa Romeo.\nEn e lerc'h e vo Charles Leclerc, az a kuit eus Sauber neuze.\nEus Red Bull ez a Daniel Ricciardo da Renault.\nPierre Gasly a zo uhelaet da vleniañ gant Red Bull e-lerc'h Toro Rosso.\nDa c'houde ma oa bet prenet Force India gant e dad ez a Lance Stroll kuit eus Williams evit bleniañ gant Racing Point.\nE-kerzh ar bloavezhAozañ\nEskemm a ra Pierre Gasly e blas gant Alexander Albon etre Red Bull ha Toro Rosso.\nDistreiñ a ra Daniil Kvyat gant Toro Rosso. Ganto en doa redet e 2014 hag e 2016-2017.\nDistreiñ a ra Robert Kubica da redek gant Williams, eizh vloaz goude ur gwallzarvoud spontus c'hoarvezet dezhañ e 2011 hag en doa kaset anezhañ pell eus ar redadegoù.\nGoude ur redadeg bet redet gant Sauber e 2017 eo titlet Antionio Giovinazzi gant Alfa Romeo.\nLando Norris a gomañs da redek evit McLaren Racing\nGeorge Russel a gomañs da redek gant Williams\nAlexander Albon a red gant ar Scuderia Toro Rosso\nValtteri Bottas 1 2 2 1 2 3 4 2 3 2 Dil 8 3 2 5 2 1 3 1 Dil 4 326\nMax Verstappen 3 4 4 4 3 4 5 4 1 5 1 2 Dil 8 3 4 Dil 6 3 1 2 278\nCharles Leclerc 5 3 5 5 5 Dil 3 3 2 3 Dil 4 1 1 2 3 6 4 4 18 3 264\nSebastian Vettel 4 5 3 3 4 2 2 5 4 16 2 3 4 13 1 Dil 2 2 Dil 17 5 240\nCarlos Sainz Jr. Dil 19 14 7 8 6 11 6 8 6 5 5 Dil Dil 12 6 5 13 8 3 10 96\nPierre Gasly 11 8 6 Dil 6 5 8 10 7 4 14 6 9 11 8 14 7 9 16 2 18 95\nAlexander Albon 14 9 10 11 11 8 Dil 15 15 12 6 10 5 6 6 5 4 5 5 14 6 92\nDaniel Ricciardo Dil 18 7 Dil 12 9 6 11 12 7 Dil 14 14 4 14 Dil SKT 8 6 6 11 54\nSergio Pérez 13 10 8 6 15 12 12 12 11 17 Dil 11 6 7 Dil 7 8 7 10 9 7 52\nLando Norris 12 6 18 8 Dil 11 Dil 9 6 11 Dil 9 11 10 7 8 11 Dil 7 8 8 49\nKimi Räikkönen 8 7 9 10 14 17 15 7 9 8 12 7 16 15 Dil 13 12 Dil 11 4 13 43\nDaniil Kvyat 10 12 Dil Dil 9 7 10 14 17 9 3 15 7 Dil 15 12 10 11 12 10 9 37\nNico Hülkenberg 7 17 Dil 14 13 13 7 8 13 10 Dil 12 8 5 9 10 SKT 10 9 15 12 37\nLance Stroll 9 14 12 9 Dil 16 9 13 14 13 4 17 10 12 13 11 9 12 13 19 Dil 21\nKevin Magnussen 6 13 13 13 7 14 17 17 19 Dil 8 13 12 Dil 17 9 15 15 18 11 14 20\nAntionio Giovinazzi 15 11 15 12 16 19 13 16 10 Dil 13 18 18 9 10 15 14 14 14 5 16 14\nRomain Grosjean Dil Dil 11 Dil 10 10 14 Dil 16 Dil 7 Dil 13 16 11 Dil 13 17 15 13 15 8\nRobert Kubica 17 16 17 16 18 18 18 18 20 15 10 19 17 17 16 Dil 17 18 Dil 16 19 1\nGeorge Russell 16 15 16 15 17 15 16 19 18 14 11 16 15 14 Dil Dil 16 16 17 12 17 0\n2 2 2 2 2 3 4 2 5 2 Dil 8 3 3 5 2 3 3 2 Dil 4\nFerrari 4 3 3 3 4 2 2 3 2 3 2 3 1 1 1 3 2 2 4 17 3 504\n5 5 5 5 5 Dil 3 5 4 16 Dil 4 4 13 2 Dil 6 4 Dil 18 5\n11 8 6 Dil 6 5 8 10 7 5 14 6 Dil 8 6 5 Dil 6 5 14 6\nDil 19 18 8 Dil 11 Dil 9 8 11 Dil 9 Dil Dil 12 8 11 Dil 8 8 10\nRenault 7 17 7 14 12 9 6 8 12 7 Dil 12 8 4 9 10 SKT 8 6 6 11 91\nDil 18 Dil Dil 13 13 7 11 13 10 Dil 14 14 5 14 Dil SKT 10 9 15 12\n14 12 Dil Dil 11 8 Dil 15 17 12 6 15 9 Dil 15 14 10 11 16 10 18\nRacing Point-Mercedes 9 10 8 6 15 12 9 12 11 13 4 11 6 7 13 7 8 7 10 9 7 73\n13 14 12 9 Dil 16 12 13 14 17 Dil 17 10 12 Dil 11 9 12 13 19 Dil\n15 11 15 12 16 19 15 16 10 Dil 13 18 18 15 Dil 15 14 Dil 14 5 16\nHaas-Ferrari 6 13 11 13 7 10 14 17 16 Dil 7 13 12 16 11 9 13 15 15 11 14 28\nDil Dil 13 Dil 10 14 17 Dil 19 Dil 8 Dil 13 Dil 17 Dil 15 17 18 13 15\nWilliams-Mercedes 16 15 16 15 17 15 16 18 18 14 10 16 15 14 16 Dil 16 16 17 12 17 1\n17 16 17 16 18 18 18 19 20 15 11 19 17 17 Dil Dil 17 18 Dil 16 19\n↑ 2019 Classifications. Lennet d'ar 14 a viz Here 2019\nAdtapet diwar « https://br.wikipedia.org/w/index.php?title=Kevezadeg_bed_ar_Formulenn_1_2019&oldid=1896098 »\nDernière modification le 24 C'hwe 2021, à 13:23\nKemmoù diwezhañ degaset d'ar bajenn-mañ d'an 24 C'hwe 2021, da 13:23.


10 soñj a-feson evit an dud war an oad\n10 soñj a-feson evit ar familhoù ganto bugale dindan 5 bloaz\n10 soñj a-feson evit ar familhoù ganto bugale etre 5 hag 11 vloaz\n10 soñj a-feson evit ar familhoù ganto bugale etre 12 ha 16 vloaz\n10 soñj a-feson evit ar c’houbladoù\n10 soñj a-feson evit an oadourien yaouank\nPa dalvez amzer vak kement hag anaout traoù nevez, bezañ gant mignoned, aozit ho chomadenn e Breizh war ho pouezig ha diouzh ho c’hoantoù. Mont da bourmen e-maez an hañv, plijadurioù ar boued, distreiñ en ho pro orin, anaout gwelloc’h ar glad, sed aze ar pezh a yelo d’ober ho vakañsoù.\nDeuit da vezañ “golf swinger”\nHa pa vefec’h ampart pe get, n’ho pezet ket aon da vont war an hentadoù a bep seurt a gaver e Breizh : tost da 38 golf, en arvor pe en douaroù. Deuit da wellaat ho swing e-mesk ar brug-roz er Freslonnière, e lanneier gouez golf an Hirwazh pe war bord an tornaodoù sonn er Gerveur.\nEvit gouzout hiroc’h : Ar golfoù\nTañvait teñzorioù lipous Breizh\nE Breizh ez eus peadra da reiñ o gwalc’h d’ar re a gav mat an traoù sall pe sukret. Kavout a reot lec’hioù a-zoare m’ho po tro da dañva ar meuzioù saourusañ, adkempennet diouzh ar gizioù a vremañ, gant ar rouedadoù « Pretioù ar vro » pe « Taolioù ha saourioù », ar pep gwellañ eus ar pezh a vez graet e Breizh. Dont a reot da vezañ mailhed war produioù ar mor, ar charkuterezh, ar gwastilli hag ar madigoù.\nEvit gouzout hiroc’h : 10 soñj a-feson evit tañva traoù lipous\nAn diskar-amzer zo ur c’houlz a-zoare evit gwelet Breizh en ur mod disheñvel. Pa dap an natur he livioù ar gozhamzer e teu maezioù Breizh da vezañ lec’hioù strobinellus ha klouar. Dav eo profitañ eus ar maread rouez-se evit mont da vale er c’hoadoù pe da sellet ouzh al lapoused war an aod.\nEvit gouzout hiroc’h : 10 lec’h a-zoare en diskar-amzer\nIt da vale er c’hêrioù bihan neuziet-kaer\nE-barzh 22 a gêrioù bihan neuziet-kaer e c’hallit kavout savadurioù hep o far, stalioù a-feson hag un aergelc’h dezho o-unan. Mont a rit da gantren war ho plaen er straedigoù kozh pavezet, tañvait meuzioù dibar ar vro anez ankouaat tapout un toullad luc’hskeudennoù kuit da c’hwitañ an disterañ tra a ya d’ober ar perlezennoù rouez-se.\nEvit gouzout hiroc’h : Glad ar c’hêrioù\nTañvait madoberoù ar vorvezegiezh\nStag eo ar vorvezegiezh ouzh Breizh, sur ha n’eo ket marteze. Amañ, lec’h ma’z eus bet kroget da brederiañ gant dour mor, e kinnigomp deoc’h tañva madoberoù an danvez naturel-se gant un dibab prederioù hag a vo mat diouzh ezhommoù an holl. Degemeret e vezer gant trizek kreizenn, an holl anezho e lec’hioù kaer war bord ar mor, evit tapout startijenn pe diskuizhañ.\nEvit gouzout hiroc’h : http://bien-etre.tourismebretagne.com\nIt da vale war hentig ar valtouterien\nLakait botoù-bale en ho treid hag it en hent evit un droiad e-pad un toullad eurioù pe un toullad devezhioù war ar wenodenn-vale hir (GR) 34, an hent 2000 km a reer « hentig ar valtouterien anezhañ hag a dremen hed-ha-hed aodoù Breizh. Kerreg, oufoù ha porzhioù bageal a weler eno, sklêrijennet gant an heol en un doare disheñvel, diouzh mareoù an deiz. Ac’hano e c’haller kaout ur sell dispar ouzh ar mor.\nEvit gouzout hiroc’h : Troioù-bale war droad\nDañsit ul laridenn betek gouloù-deiz\nAr festoù-noz eo al lec’hioù ma ranker mont evit gouzout penaos e vezer laouen oc’h en em gavout asambles e Breizh, en un aergelc’h dibar ha war donioù hengounel. N’eo ket ret deoc’h bezañ desket ar pazioù en a-raok na chom gant ho piz er vann, it da-heul ar sonerezh ha dao da zañsal !\nEvit gouzout hiroc’h : http://vibrez.tourismebretagne.com/la-bretagne-festive/fest-noz-fest-deiz\nAnavezit pelloc’h an arz a vremañ\nPeintures, sculptures, photos, "landart"... vous découvrez de nombreuses expositions atypiques qui ont élu domicile en Bretagne devenue au fil des années un terre d'accueil et d'inspiration. « L'art dans les chapelles », « l'art chemin faisant »... sont autant de rendez-vous pour apprécier ces nouvelles formes d'expressions dans un cadre d'exception.


Spi hon eus az po plijadur war Wikipedia e brezhoneg. --Kadwalan 1 Eos 2011 da 16:14 (UTC)\nTrugarez es da sikour er bajenn-se. N'on ket eus ar re wellañ evit sevel ar pennad-se, ha ma kerez mont pelloc'h ganti, gwell a se. Bianchi-Bihan (kaozeal) 1 Mae 2012 da 11:32 (UTC)\nTreuzlizherennadur ar gregachAozañ\nEmaon o tont da lenn ar pennad "Selene". Hag amañ, e-giz e lec'h all ("Prometeüs/Prometheüs" da skouer) e choman gant un nebeud goulennoù : 1 - a-bouez eo, a gav din, merkañ an diforc'h etre an epsilonn hag an êta ("Selênê"), - ar pezh on gouest d'ober… met, hervez ar bajenn "treuzlizherennadur", e vefe ret lakaat an "e" gant un varrenn eeun war he gorre, ar pezh n'ouzon ket ober ; penaos 'ta diskoachañ ar stumm-se ? 2 - hag afer an "h" etimologel (amañ "Teia/Theia", e lec'h all "Prometeüs/Prometheüs" ha neuze : "Epimetheüs" ? "Athêna" ? "Theogonia" ? ha c'hoazh "Thot"…). Hag eñv ez eus bet un diviz hag un emglev bennak diwar-benn ar poent-se ? Gwelloc'h e vefe, d'am soñj, ober gant an "h", evit an anvioù divoutin d'an nebeutañ… Kontant e vefen o kaout ar sklêrijennouigoù-se… Po'low (kaozeal) 14 Mez 2012 da 17:49 (UTC)\nRet vije din klask, rak bec'h bras zo bet, meur a vloaz zo diwar-benn an traoù-se, ha n'em eus ket dalc'het soñj eus pep tra. Alies e vez aes tapout an doare-skrivañ gregach diwar ar wikioù all (an hini saoznek peuvuiañ). A-hend-all n'on ket sur e ranker mirout ar gregach kozh e skritur ar brezhoneg a vremañ : ne vez ket graet er yezhoù all, hag an distagadur soaznek eus an anvioù -se a vez pelloc'h eget hini hon brezhoneg c'hoazh! Da skouer: en:Selene. Bianchi-Bihan (kaozeal) 14 Mez 2012 da 17:56 (UTC)\na galon Bianchi-Bihan (kaozeal) 14 Mez 2012 da 18:04 (UTC)\nSalud, sed an hevelep tra, gant ul liamm war-eeun : []. Ne gomprenan ket abalamour da betra ez peus tennet al liamm war-zu ar pennad sae er pennad Selene. A galon. --Ex-Smith (kaozeal) 15 Mez 2012 da 12:19 (UTC)\nKen ur wech all…Po'low (kaozeal) 15 Mez 2012 da 16:38 (UTC)\nSalud. ē hag ō emaout o klask, pe έ hag ό? --Ex-Smith (kaozeal) 17 Mez 2012 da 16:14 (UTC)\nN'hellan ket respont, peogwir aze emañ an dalc'h : n'ouzon ket penaos ober un e pe un o toet plaen ! Met alioù mat a zo da zont sur a-walc'h… Po'low (kaozeal) 18 Mez 2012 da 09:42 (UTC)\nSalud dit. έ hag ό a gavi amañ a-us el lodenn anvet "arouezennoù dibar". ē hag ō a gavi en da urzhiataer, dav klask "charmap" (ma labourez gant ur PC : "démarrer" ha goude "rechercher" : charmap) ha neuze e c'halli dibab lizherennoù dibar. A galon. --Ex-Smith (kaozeal) 18 Mez 2012 da 11:31 (UTC)\nē hag ō (Ē, Ō) a gavi ivez e-touez an "arouezennoù dibar", pe e krec'h ar prenestr, pe un nebeud linennoù dindan an "diverrañ" (trawalc'h eo klikañ warno evit ma teufent er skrid).--Trec'hlid mitonet (kaozeal) 18 Mez 2012 da 11:50 (UTC)\nAnat : n'em boa ket taolet kont eus boest an arouezennoù dibar… Mersi bras. Po'low (kaozeal) 18 Mez 2012 da 15:10 (UTC)\nBlack River / Dourdu(ff)Aozañ\nWell done ! Gourc'hemennoù. Aet e oa Breizh a-vaez da 'm spered, evit ur wezh. • 2.13.80.75 26 Her 2013 da 20:40 (UTC)\n... pe studienn a zo gwell din eget studiadenn aze, met n'in ket da glask pemp maout d'an troad. Bianchi-Bihan (kaozeal) 7 Gen 2014 da 14:07 (UTC)\nMarteze e kavi gwell ar c'hemmig nevez er pennad all? Bianchi-Bihan (kaozeal) 7 Gen 2014 da 14:31 (UTC)\nSalud dit ! Titloù un nebeud pennadoù (Gwenan, Merien) zo bet cheñchet gant unan eus kenlabourerien Wikipedia da lakaat unanderennoù en o lec'h. Gallout a rez mont d'an davarn da zisplegañ da soñj war ar c'hemm-se. A galon, --Llydawr (kaozeal) 29 Gen 2014 da 17:27 (UTC)\nDemat deoc'h, Ouzhpennet ho poa ur rann "Istor ha lennegezh" er pennad hag en em c'houlenn a raen hag-eñ ne vije ket gwelloc'h sevel ur pennad en e bart e-unan (Teorienn an alarc'h du da skouer) evel ma oa bet graet gant yezhoù all. Petra a soñjit-hu eus se ? A galon.--Prieladkozh (kaozeal) 14 Meu 2015 da 18:10 (UTC)\nGwir oc'h : soñjet em boa da gentañ en ur pennad disparti hag aet feneant da c'houde ha c'hoariet koukoug e neiz ar zoologour… Setu ne vefe enebiezh ebet eus ma zu ma teufe un den kalonek hag ampart da reiñ an dizalc'hiezh d'al lodenn-se. Met, d'am soñj, ne vefe ket mat lakaat da titl "Teorienn……" : a vefe reiñ re a bouez d'ul levr nemetañ ha na zellez ket mont da greizenn-kreiz ar bajenn ; ar wiki gallek en deus graet, a gav din, met n'eus anv nemet eus levr Taleb, hor pajenn deomp a zo pinvidikoc'h. A galon. Po'low (kaozeal) 15 Meu 2015 da 09:49 (UTC)\nSalud deoc'h, A-du kant dre gant : n'eus ket ezhomm da varmouzañ ar pezh a oa bet graet kent en un tu bennak all. A galon.--Prieladkozh (kaozeal) 15 Meu 2015 da 09:55 (UTC)\n... hag ar roll levrioù. Sell a dost. N'eus ket meskaj etre an embannadurioù? Bianchi-Bihan (kaozeal) 22 Ebr 2015 da 06:52 (UTC)\nPeseurt meskaj : n'eo ket sklaer. Ar pezh a zo sur : bez' 'm eus amañ war an daol ul levrig savet gant PAOTR-TRÉOURÉ (sic) anvet Barzaz ha soniou evit ar vugale ; an dañvez anezhañ a zo evel em boa merket. Deiziad ebet, gwir eo ; padal, un dedi dornskrivet gant an deiziad 10/3/1937… Soñj eo deut din dre se e oa an embannadur 1935 meneget gant ar CRBC (a gav din). Lâr din ma chom un dra bennak amsklaer… Po'low (kaozeal) 22 Ebr 2015 da 10:28 (UTC)\nMarteze e c'haller kaozeal db Peleüs, ma ne gavez ket mat. Met un dra zo sur: Peleus a zo fall. Bianchi-Bihan (kaozeal) 7 Mae 2015 da 20:40 (UTC)\nDiv wech ar memes traAozañ\nSellet em eus mat , a gredan : https://br.wikipedia.org/w/index.php?title=Tindareos&type=revision&diff=1667186&oldid=1667159, ha ne gav ket din. Bianchi-Bihan (kaozeal) 11 Her 2015 da 13:13 (UTC)\n- an disparti etre an daou "gevell"… Po'low (kaozeal) 11 Her 2015 da 14:02 (UTC)\nMat e vefe kenveriañ an daou embannadur: a-hervez eo "skañvaet" an eil c'hoazh. Pet pajennad zo en eil? Bianchi-Bihan (kaozeal) 25 Ebr 2016 da 08:58 (UTC)\n156 pajenn… N'hellan ket keñveriañ pelloc'h peogwir n'em eus ket an Abrobin. Mat-tre adaozañ ar bajenn Abrobin. Po'low (kaozeal) 25 Ebr 2016 da 09:05 (UTC)\nSkañvaet eta. Met ret e vo keñveriañ ar pajennoù kentañ da vihanañ. Bianchi-Bihan (kaozeal) 25 Ebr 2016 da 09:20 (UTC)\nPo'low (kaozeal) 25 Ebr 2016 da 09:59 (UTC)\nDisoñjet em boa 4vet pajenn ar golo, e-lec'h ma lenner : « An destenn kinniget deoc'h da lenn amañ eo hini Yeun ar Gow bet adaozet e brezhoneg ha berraet un tamm avat evit yaouankizoù Breizh, dezho da lenn, en o yezh, chañsoù sebezus Robinson Crusoe ». Po'low (kaozeal) 25 Ebr 2016 da 10:20 (UTC)\nDindan ma daoulagad emañ an destenn bet embannet e 1964 : ne gaver tra er rann gentañ — "Un nebeut komzoù diwar-benn Daniel Defoe" — hag a c'hallje sikour doare pe zoare.--Prieladkozh (kaozeal) 25 Ebr 2016 da 10:32 (UTC)\nEmbannadur 2004 a grog er bajenn 11 eta, ha hini 1964? Bianchi-Bihan (kaozeal) 25 Ebr 2016 da 12:51 (UTC)\nUn dresadenn gant Joël-J-SEVELLEG da gentañ-penn (pajenn 4), "Un nebeut komzoù diwar-benn Daniel Defoe" (pajennoù 5-6) da-heul ha kregiñ a ra ar pennad 1. — "E-lec'h ma raer anaoudegezh gant Abrobin, touellet gant ar c'hoant da redek mor." — er bajenn 7. Klozet eo ar bajenn 166 gant ar gerioù Amañ ec'h echu chañsoù burzhudus ABROBIN, ar peñsead..--Prieladkozh (kaozeal) 25 Ebr 2016 da 15:09 (UTC)\nUn diforc'h memes tra e niver ar pajennoù : 160 ar wech kentañ, 143 ar wech-mañ ; bremañ, dav e vefe sellout ouzh ment al lizherennoù… Disheñvel ivez ar c'hlozadur ; amañ (2005) : « Diouzh va zu, e kendalc'his gant va zreizh betek Bro-Indez ha, goude chañsoù niverus hag a bep seurt, e tistrois da Vro-Saoz, yac'h ha dic'hloaz ha laouen da vezañ graet tro vat. » Po'low (kaozeal) 25 Ebr 2016 da 19:17 (UTC)\nAn hevelep frazenn « Diouzh va zu, [...] graet tro vat. » a lenner ivez e dibenn ar pennad 15. "Abrobin, deuet da vezañ pinnidik, o vont d'ober ur weladenn d'e enezenn." (an hini diwezhañ evel-just).--Prieladkozh (kaozeal) 25 Ebr 2016 da 20:48 (UTC)\nBaleer (kaozeal) 31 Meu 2017 da 00:45 (UTC)\nStinglehammer (kaozeal) 22 Mae 2017 da 23:22 (UTC)\nE [Devri], ur meneg eus an Douffin. Bianchi-Bihan (kaozeal) 22 Her 2017 da 09:47 (UTC)\nTrugarez dit ! Aet on da welout… Ma, daou veneg e korf ur c'hantved… Mat e vefe gouzout gant piv int bet skrivet (an draonienn « doun » e Feiz ha Breiz a c'hellfe bezañ sinet Perrot). 'Forzh penaos em eus roet daou veneg gant « Dourdu(ff) » e skridoù gallek : rampo ! Po'low (kaozeal) 22 Her 2017 da 10:23 (UTC)\nTrugarez dit evit bout reizhet ur v-k na oa ket kresket a-walc'h dirak ma daoulagad moarvat. Gorrek-gorrek on bet koulskoude o sevel ar pennad-se ! — Keritiad (kaozeal) 14 Meu 2019 da 20:31 (UTC)\nKemm diwezhañ d'an 14 Meu 2019 da 20:31


Pajenn:Morvan - Kenteliou hag istoriou a skuer vad evit ar Vretoned, 1889.djvu/442 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/442\nbizach drouklivet bet eur pried en he lochen en tu all d’ar mor, hag epad ne vije ket er gær ma vije deut eun all euz he veuriad dre laer d’he lochen, ma en divije lazet he bried hag he debret, va breur ha pardonet en divije d’an den-ze evel ma c’hourc’hemen Jesus, map Mari ?\n« Cleo, emezhan en eur zevel he vouez evel eun tamaller dirag eul lezvarn, cleo, eun den a jome en hon touez, a ioa map euz hor meuriad, hag a valee ive e guenoden Jesus crucifiet. Eun dervez ma edomp o chaseal er c’hoat, lod ama lod ahont, eo deut d’am lochen. N’em boa nemet eur verc’h, hag en deuz he lazet, caset he c’horf gantha hag he zebret. Seis maouez all en deus savet ha caset gantha d’ar c’hoat. An denvleiz en em guze en eun toul mengleuz ; var roudou ar goad omp bet hentchet beteg eno. Eno edo eskern hor merc’hed, anter grignet, hag en ho c’hichen he benn baz ruziet gand\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/442&oldid=162642 »\nKemmoù diwezhañ degaset d'ar bajenn-mañ d'an 22 Mae 2020, da 09:34.